Iz Huaveja su tim povodom saopštili da su zabrinuti i neprijatno iznenađeni.\nDokument, u čiji je posed došla agencija STA, pokazuje da je procena o rizičnosti (Huaveja) sačinjena na osnovu "evropskih kriterijuma o sajber bezbednost tehnologija pete generacije (5G)".\nU nacrtu odluke, koju je pripremilo Ministarstvo za javnu upravu, Huavej i kompanije koje imaju kapitalne, strukturne ili organizacione veze sa njim označavaju se kao visokorizični dobavljači, navodi slovenačka agencija.\nDodaje da se u predlogu navodi da je kineski deo Huaveja u potpunosti u vlasništvu njegovih zaposlenih preko njihovog sindikata, a da sindikate u Kini kontroliše vlada te zemlje.\nAutori tog dokumenta, koji se takođe pozivaju na izvore na Vikipediji, tvrde da se povezanost ove kompanije sa državom u poslednje vreme pokazala i u Kini koja je buduću saradnju sa drugim zemljama uslovila njihovim tretmanom Huaveja.\nTakođe se napominje da se očekuje da će Huavej naići na poteškoće sa snabdevanjem zbog sankcija SAD-a.\nAko odluka bude usvojena, slovenački operateri mobilnih mreža i provajderi telekomunikacionih usluga neće moći da kupuju opremu od Huaveja. Pored toga, biće zabranjeno korišćenje njegovih proizvoda i usluga u odbrambenim i obaveštajnim organima, u sistemu unutrašnje bezbednosti i sistemima zaštite i spasavanja.\nIz Huaveja su, reagujući na ovu vest, poručili da će "analizirati predlog kada bude zvanično objavljen, i zatim doneti odluku o daljim pravnim koracima za zaštitu naše kompanije i naših poslovnih interesa".\nGeneralni direktor kompanije Huavej Tehnolodžiz Slovenija Histro DŽangkin rekao je da nijedan predstavnik slovenačke vlade nije kontaktirao kompaniju otkako su SAD počele da šire optužbe protiv Huaveja po svetu.\nSlovenija je sa SAD-om već potpisala zajedničku deklaraciju o sigurnosti 5G mreža Slovenije, koja sadrži nekoliko bezbednosnih uslova za koje se očekuje da će, u dogovoru zemalja, postati obavezne kod uspostavljanja sigurne 5G mreže.\nSmatra se da je deklaracija prvenstveno usmerena na Huavej, najvećeg svetskog dobavljača 5G opreme, mada se izričito ne pominje nijedna kompanija, kao ni Kina, prenosi STA.\nHuavei Slovenija 5G mreža 5g sankcije Kini SAD Kina EU


Partnerstva za saradnju u oblasti stručnog obrazovanja i obuka – Erasmus+ Srbija\nOvi projekti imaju za cilj da podrže razvoj, transfer i implementaciju inovativnih praksi, kao i sprovođenje zajedničkih inicijativa za uspostavljanje partnerstava, vršnjačko učenje i razmenu iskustava na evropskom nivou. Rezultati nastali u sklopu ovih projekata bi trebalo da budu prenosivi, primenljivi u različitim obrazovnim kontekstima i, ukoliko je moguće, da povezuju različite discipline i sektore u obrazovanju.\nizgradnja kapaciteta organizacija da rade na međunarodnom nivou i u različitim sektorima;\nBilo koja javna ili privatna organizacija iz država članica EU ili trećih zemalja pridruženih Programu* ili trećih zemalja koje ne učestvuju punopravno u Programu** može učestvovati kao učesnik projekta. Podstiče se učešće različitih aktera u skladu sa postavljenim prioritetima i ciljevima projekta.\n**Treće zemlje koje ne učestvuju punopravno u Programu su sve ostale države sveta.\nKao podnosilac prijave, odnosno koordinator projekta, može nastupiti bilo koja ustanova iz država članica EU ili trećih zemalja pridruženih Programu koja učestvuje na projektu. U jednom konkursnom roku, isti konzorcijum može da preda jednu projektnu prijavu na nivou svih nadležnih agencija.\nMinimalni sastav konzorcijuma čine najmanje tri organizacije iz tri različite države članice EU ili trećih zemalja pridruženih Programu. Maksimalni broj partnerskih organizacija nije propisan.\nProjekti bi generalno trebalo da budu usmereni na saradnju organizacija iz država članica EU ili trećih zemalja pridruženih Programu. Organizacije iz trećih zemalja koje ne učestvuju punopravno u Programu mogu biti partneri (ne i koordinatori) na projektu ako je moguće dokazati da njihovo učešće donosi dodatnu vrednost od ključnog značaja za projekat.\nOsim punopravnih partnera, koji su formalno uključeni u projekat (koordinator i partnerske ustanove), mogu biti uključene i druge organizacije koje žele da doprinesu realizaciji projekta ili da podrže njegovu promociju ili održivost. Ovi partneri bi bili nazvani ,,pridruženi partneri” i njihovu ulogu je potrebno obrazložiti u samoj prijavi, međutim oni ne nose ugovornu obavezu i ne dobijaju finansiranje Erazmus+ programa za ove aktivnosti.\nPrijava se podnosi Nacionalnoj agenciji nadležnoj za Erazmus+ program u zemlji podnosioca prijave. Ukoliko predajete prijavu u Srbiji, nadležna je Fondacija Tempus. Prijava se podnosi elektronskim putem kroz propisani elektronski formular na platformi. Snimak vebinara na kome smo predstavili prijavne formulare za projekte partnerstava za saradnju, možete pogledati ovde.\nIzuzetak: ukoliko je podnosilac prijave evropska nevladina organizacija, a projektna prijava je u oblasti obrazovanja, obuka i mladih, prijava se podnosi Izvršnoj agenciji u Briselu.\nTermin evropska nevladina organizacija se odnosi na formalno priznate organizacije koje su sačinjene iz tela/sekretarijata i najmanje devet nacionalnih ogranaka u državama članicama EU ili trećim zemljama pridruženim Programu.\nIznos namenskih bespovratnih sredstava koji može biti dodeljen partnerstvima za saradnju koje podržavaju nacionalne agencije iznosi 120 000, 250 000 ili 400 000 evra.\nPoziv za konkursni rok 2022. za projektne predloge u oblasti obrazovanja, obuka i mladih, uključujući i projekte u oblasti stručnog obrazovanja i obuka, koji se podnose nadležnim nacionalnim agencijama biće otvoren do 23. marta 2022. godine u 12 časova po srednjoevropskom vremenu.\nPoziv za konkursni rok 2022. za projektne predloge u oblasti obrazovanja, obuka i mladih u koordinaciji evropskih nevladinih organizacija, koji se podnose Izvršnoj agenciji u Briselu, biće otvoren do 23. marta 2022. godine do 17 časova po srednjoevropskom vremenu.


Gradski odbor PUPS-a podržava Aleksandra Vučića – Info Centar Juga\nGradski odbor PUPS-a podržava Aleksandra Vučića na predsedničkim izborima, kao čoveka koji je vratio ugled Srbije u svetu i uspostavio dobre međudržavne odnose sa najvećim ekonomskim i vojnim silama u Evropi i svetu, SAD, Rusijom, Kinom, Nemackom , – poručeno je sa konferencije za novinare ove stranke.\n„Uspeo je da povrati poverenje i ohrabri strane investitore za bezrezervno ulaganje i otvaranje velikog broja fabrika. Za samo tri godine je otvoreno 55 fabrika, preko 130 hiljada novih radnih mesta, u Železari Smederevo sačuvano 5 hiljada radnih mesta, smanjena nezaposlenost sa 26 posto u 2012. i 13 posto u 2017. godini“, kazao je predsednik Gr.O PUPS Slobodan Veličković, dodajući da je u poslednje tri godine izgrađeno 138 km auto puta, 360 km lokalnih puteva, rehabilitovano i sagrađeno 311 mostova, zavrseno i obnovljeno 360 škola , bolnica, domova zdravlja i ambulanti u 130 gradova Srbije.\n„Stranka PUPS je prepoznala i podržala najnepopularnije mere za konsolidaciju finasijskog sistema, kao što je smanjenje plata u javnom sektoru i penzija“, kazao je predsednik Gr.O PUPS-a Slobodan Veličković .\nVeličković je na konferenciji za novinare kazao da penzije moraju da budu redovne i stabilne a zalaganjem PUPS-a uz podršku Aleksandra Vučića, nastaviće se dostavljanje penzija na kućnu adresu za 426 hiljada penzionera.\n„U okviru ravnomernog regionalnog razvoja za koji je nadležan u Vladi RS predsednik PUPS-a Milan Krkobabić, zalažemo se za osnivanje preko 500 zadruga u velikim selima , a prva će biti u Merošini“, porucio je Veličković.


Iz ARD-a navode da je to i predviđeno Zakonom o obezbjeđenju i usmjeravanju sredstava za podsticanje razvoja poljoprivrede i sela.\n“Podsticajna sredstva treba adekvatno raspodijeliti za direktnu podršku proizvodnji i investicionim ulaganjima. Prijedlog raspodjele agrarnog budžeta treba donijeti uz aktivno učešće svih zainteresovanih strana”, saopšteno je iz ARD-a, koja će naredna dva mjeseca provoditi ovu kampanju.\nIz ove banjalučke asocijacije dodaju i da bi isplata podsticaja trebala biti redovna u zakonom i drugim aktima predviđenim rokovima.\nSastanku, koji je održan juče u Banjaluci su, uz predstavnike ARD-a, prisustvovali predstavnici Saveza udruženja poljoprivrednih proizvođača Srpske, članovi upravnog odbora Zadružnog saveza i čelni ljudi Odbora pčelara i proizvođača pčelarske opreme pri Područnoj privrednoj komori Banjaluka.\nIz ARD-a su najavili da će u okviru kampanje nastaviti da prikupljaju pisma podrške udruženja poljoprivrednih proizvođača i zadruga iz Srpske, kao i da će organizovati niz javnih događaja. Srna\nTagovi: budzet rspodsticajipoljoprivredaselovazno


Ubija više ljudi nego - pušenje!\nV. B. 13. marta 2019. 14:25\n„S obzirom na to da većina čestica i drugih zagađujućih stvari u evropskim zemljama potiče od sagorevanja fosilnih goriva, potrebno je preći na druge izvore goriva kada je reč o proizvodnji energije“, smatra koautor studije profesor Jos Leliveld sa Instituta za hemiju Maks-Plank iz Majnca.\nKoliko je vremena zaista potrebno da se telo očisti od toksina iz…\n„U SAD-u, Australiji i Kanadi smernice SZO se uzimaju kao osnov za zakonodavne odluke koje je, po našem mišljenju, potrebno uvesti i u zemlje EU“, ističu naučnici u zajedničkom saopštenju.\n„Korišćenjem čiste, obnovljive energije, ispunjavamo uslove iz Pariskoga sporazuma, čija je svrha da ublaži učinak klimatskih promena. No, istovremeno bismo na taj način mogli da smanjimo i stopu smrtnosti koja se dovodi u vezu s zagađenjem vazduha u Evropi za čak 55 odsto“, rekao je on.\nStudija, čiji su rezultati objavljeni u časopisu „European Heart Journal“, usredsređena je na ozon i najsitnije lebdeće čestice, poznate kao PM2.5, prečnika 2,5 mikrometara i manje, koje su posebno štetne za zdravlje jer mogu stići do pluća, ali i prodreti u krv.\n„U Evropi je maksimalna dopuštena vjednost previsoka“, upozorili su Leliveld i koautor studije profesor Tomas Muncel, lekar na Kardiološkom odeljenju univerzitetskog medicinskog centra u Majncu.\n„Iz navedenih podataka nije teško zaključiti da od zagađenja vazduha godišnje umire više ljudi nego od pušenja. No, pušenje se može svesno izbeći“, rekao je Muncel.


PREDSEDNIK VUČIĆ : SRBIJU VOLIMO VIŠE OD SVEGA, I NIKOME JE NEĆEMO DATI - Raski Portal\nSrbija je spremna na dijalog i kompromis, a opredeljena za mir, ali nije spremna i nikada neće prihvatiti nekakve nove “Oluje”, novi egzodus i zločine nad Srbima, poručio je danas predsednik Srbije Aleksandar Vučić na kraju vežbe vojske i policije “Zajednički udar 2018“ u Kraljevu.\nVučić je, u obraćanju pripadnicima MUP-a, VS, ali i građanima Kraljeva, koji su, pod kišom, odgledali vežbu, ukazao da danas vojska i policija nisu pokazali samo svoje veštine i obučenost, tehničku opremljenost:\n“Pokazali su pre svega da su u svakom trenutku spremni da brane nezavisnost, samostalnost i slobodu Srbije, nezavisnost da sama odlučuje o sebi. Od toga nema većeg, ni prečeg zadatka”, istakao je srpski predsednik.\n“Potrebni su nam upravo ovakva vojska, policija, opremljene i obučene kao brana svakome ko bi probao da nam ugrozi slobodu“\n“Srbija danas nikoga ne ugrožava, ali nikome neće dozvoliti ni da bude ugrožena. Ne pretimo nikome. Spremni smo uvek na kompromise, dijalog i mir, ali nismo spremni i nikada nećemo prihvatiti nekakve nove “Oluje“, niti za novi egzodus, zločin nad Srbima”, podvukao je on.\n“Pokazana je spremnost da našu bezbednost odbranimo i zaustavimo svakoga ko misli da probleme danas treba da rešava nasiljem. Nastavićemo da ulažemo u vojsku i policiju“, zaključio je Vučić.\nNajavio je da će država i dalje ulagati u naoružanje, opremu i standard pripadnika bezbednosnih snaga, da je u tom cilju i izgradnja stanova za njih i poručio im da je želja da u svojoj vojsci i policiji vide svoju budućnost i svoju kuću.\nVučić je rekao da nismo ni imali vojno vazduhoplovstvo do pre nekoliko godina, a da će do kraja 2018. godine Srbija imati 14 najmodernijih lovaca 4+ generacije, “do zuba naoružanih”, sa najmodernijim radarskim sistemima, da stižu novi helikopteri i da ćemo imati modernu protivvazdušnu odbranu.\nKako je rekao, ulaže se, nabavljeno je novo streljačko naoružanje, optoelektrosni uređaji, ali postoje nedostaci i mora mnogo još da se uradi.\nPredsednik Srbije je zahvalio Premijerki i Vladi na radu i onome što je postignuto ali i ukazao da se moraju u budućnosti izbegavati razne birokratske procedure kako bi se modernizacija i opremanje brže nastavili.\nOn je dodao da se radi, da su povećane i da će se povećavati plate, da se krenulo u projekat izgradnje stanova za pripadnike bezbednosti pod povoljnim uslovima, i naglasio da je taj projekat od ključnog značaja kako bi svi pripadnici snaga bezbednosti u svojim službama videli budućnost i svoju kuću.\nVučić je pripadnicima bezbednosnih snaga poručio da budu spremni uvek da sačuvaju i zaštite svoju zemlju, a da će država znati da ceni i ulagaće mnogo više u njihovu budućnost, više nego što je činila do sada.\n“Na taj način ulažemo u sopstvenu sigurnost”, rekao je predsednik Srbije.\nIstakao je i da se i danas moglo videti koliko naš narod voli vojsku i policiju i koliko se ljudi okupilo da gleda vežbu.\nUlagaćemo u bezbednost, u bezbedan i normalan život i u Srbiji, i u regionu, dodao je.\n“Hvala na snazi, obučenosti, spremnosti i posvećenosti koju ste pokazali, a pre svega zbog ljubavi koju pokazujete prema zemlji. Ni mi, ni vi ništa preče od Srbije nemamo. Srbiju volimo više od svega i ni za šta je nikome nećemo dati. Živela Srbija”, naglasio je Vučić.\nTags: aleksandar Vučić, info24, Kraljevo, portal www.raski.rs\nVučić najavio dolazak dva strana investitora u Kraljevo


I jutros blokade saobraćaja zbog cene goriva | TV KANAL 9 NOVI SAD\nNaslovna VESTI I jutros blokade saobraćaja zbog cene goriva\nI jutros blokade saobraćaja zbog cene goriva\nVozači su i jutros od 7 časova u više gradova zaustavili svoja vozila, nastavljajući blokadu zbog cene goriva na pumpama u Srbiji. U Novom Sadu blokoirana raskrsnica kod Futoške pijace.\nVozači u Novom Sadu, nezadovoljni zbog povećanja cene goriva, jutros su oko 7,20 časova blokirali tri smera raskrsnice kod Futoške pijace.\nSaobraćaj nakratko bio zaustavljen na mostu Gazela u Beogradu, vozači koji su blokirali saobraćaj su se sklonili nakon 15-20 minuta, a na lice mesta je došla i saobraćajna policija.\nAgencija Beta prenosi da je jutros oko 7,30 časova blokiran saobraćaj na Zrenjaniskom putu, kod Borče.\nPotprеdsеdnica Vladе i ministarka građеvinarstva, saobraćaja i infrastrukturе, prof. dr Zorana Mihajlović izjavila je da je način na koji “jеdan broj građana protеstujе zbog cеnе goriva, blokadom saobraćajnica i auto-puta, ugožavajući bеzbеdnost i slobodu krеtanja svih drugih građana, nеdopustiv i za svaku osudu”.\n“Blokadе automobila u kojima su bеbе, dеca i starci, naročito na vеlikim vrućinama, ugožavaju životе naših građana i to nеma nikakvе vеzе s protеstima građana zbog cеnе goriva, vеć sa uvođеnjеm haosa u našu zеmlju”, navela je Mihajlović.\nProtest građana održan je u prethodna tri dana u više gradova u Srbiji, a organizovan je putem društvenih mreža jer je cena goriva u Srbiji od početka godina porasla za skoro devet dinara po litru, a dizela za više od 11 dinara.\nPrethodni tekstBlokada saobraćaja zbog cena goriva (Foto)


VIDEO K9: Zbog radova u Ulici Marka Miljanova od sutra će u delu Podbare doći do privremene izmene saobraćaja.\nGrađani kojima su potrebne godišnje karte po povlašćenim cenama za prevoz autobusima Javnog gradskog saobraćajnog preduzeća, od sutra će moći da podnose zahteve za njihovu izradu, po ceni koja ista kao i prošle godine.\nVIDEO K9: I ovog leta će, zahvaljujući Novom kulturnom naselju, deo kulturnih dešavanja biti izmešten na Novo naselje, u okviru programa 21114 - Film fest.\nŠalter sala “Radosnog detinjstva”\nVIDEO K9: Šalter sala Predškolke ustanove Radosno detinjstvo danas je ponovo počela sa radom.\nVIDEO K9: Ministarstvo unutrašnjih poslova danas je raspisalo konkurs za upis 1.060 polaznika Centra za osnovnu policijsku obuku i to za potrebe svih 27 policijskih uprava u Srbiji, na koji se zainteresovani mogu prijaviti do 5. juna.\n123...402Stranica 2 od ukupno 402


OD PONEDELJKA KAMPANJA O NAČINU ISPLATE 100 EVRA... - Bor GRAD INFO\nurednik\t мај 7, 2020 510 0\nMinistar finansija Siniša Mali izjavio je danas da je pomoć države od 100 evra svakom punoletnom građaninu „doza optimizma“ koja se daje narodu i najavio da od ponedeljka kreće kampanja kojom će biti objašnjen način prijavljivanja za uplatu.\nIZVOR: 021 Autor: Pink, 021\nMali je za Pink rekao da će prijavljivanje onih koji žele tu pomoć početi od 15. maja, preko portala na sajtu Trezora Ministarstva finansija ili telefonom, preko kol-centra.\nFoto: Gints Ivuskans, Profimedia\nPri prijavi građani će davati sledeće podatke: broj lične karte i matični broj, kao i ime banke u kojoj već imaju račun, ili u kojoj žele da im se otvori namenski račun.\nMinistar Mali je ranije posebno napomenuo da se neće davati ime i prezime. Nakon što se prijave, nadležne institucije će sve obavljati za njih, uključujući i otvaranje namenskog računa.\nPenzioneri i korisnici novčane socijalne pomoći će biti automatski prijavljeni za isplatu novčane pomoći. On je ponovio da će podaci koje građani ostavljaju biti apsolutno zaštićeni i da će se taj privremeni registar, kada se sve završi, biti brisan. Mali je, komentarišući zamerke koje su upućivane na odluku da se dodeli 100 evra, istakao da od kritičara nije čuo nijedan argument kojim bi potkrepili svoje tvrdnje.


Tijana Bogdanović o ciljevima na OI: Uvek je to zlatna medalja | N1 Srbija\nTijana Bogdanović o ciljevima na OI: Uvek je to zlatna medalja\n14.12.2019. |15.04 |\nTijana Bogdanović, reprezentativka Srbije u tekvondou, kaže da je 2019. godinu završila baš kako treba - sa zlatom na EP u Dablinu i istim odličjem koje je ponela na Gran priju u Moskvi, što ju je odvelo na OI u Tokiju. Kaže da zna šta da očekuje u Japanu i da jedva čeka. "Uvek imamo najviše ciljeve, uvek je to zlatna medalja, i uvek idemo ka tome", rekla je, gostujući na N1.\nPodsetimo, Tijana Bogdanović osvojila je zlatnu, a Milica Mandić srebrnu medalju na finalnom turniru Gran prija u Moskvi. Dan pošto su obezbedile plasman na Olimpijske igre u Tokiju 2020, Tijana Bogdanović trijumfovala je u konkurenciji do 49 kilograma, dok se Milica Mandić u kategoriji preko 67 kilograma okitila vicešampionskim zvanjem.\nTijana Bogdanović, gostujući u Novom danu, kaže da joj je ovo prva zlatna medalja sa Gran pri turnira i da joj mnogo znači. "Uz to što je zlatna, dobili smo i dosta bodova što nam znači za olimpijsku rang listu i za Olimpijske igre, kad se bude pravio žreb", objašnjava Bogdanovićeva, navodeći da medalja i uspeha nikada nije dosta. Svaka ima neko svoje posebno značenje i za mene i za trenera i za klub, istakla je.\nU tekvodnou, da bi se dobila ulaznica za Olimpijske igre, bodovi se prikupljaju tokom sve četiri godine, dakle ceo ciklus. "Posle tri godine, mi smo se kvalifikovali, sada imamo pauzu dve nedelje... Završili smo ovu godinu baš kako treba, najbolje što je moglo. Osvojili smo i zlatnu medalju na EP i sada na Gran priju".\nPosle odmora od dve nedelje, počinje, kaže, odmah sa pripremama za OI. "Znam šta me očekuje, ovo su moje druge Olimpijske igre... Spremna sam na to šta me čeka i jedva čekam", dodala je.\nPodseća da ih pre OI u Tokiju, u julu, čeka još jedan važan ispit - Evropsko prvenstvo. To će nam biti najvažniji turnir pre Olimpijskih igara, navodi.\nBogdanovićeva kaže da su ona i Milica Mandić tri godine bile u prvih šest na olimpijskoj rang listi i da je jako teško bilo ostati na tim pozicijama. "Kako trener kaže, a i ja mislim isto, teže je ostati nego postati šampion. Tako da smo sve tri godine gurale i trudile se da ostanemo u tih prvih šest. Bilo je zaista jako teško, evo, na ovom finalnom Gran priju moglo je da se desi da mi ispadnemo prvo kolo, a da neko drugi osvoji tu zlatnu medalju i da nas pređe u tim bodovima i onda ne bi bile direktno kvalifikovane. Tako da se stvarno ništa nije znalo do pre par dana. Bilo je jako teško, ali uspeli smo", navela je gošća N1.\nNa pitanje čemu se nadaju pred OI, Bogdanovićeva kaže da ih je tener uvek učio, a i da su takve same, da uvek teže ka najsjajnijoj medalji i najboljim rezultatima. "Kad ne bi imali najviši cilj, nema razloga da izlazimo na turnir uopšte. Zaista, uvek imamo najviše ciljeve, uvek je to zlatna medalja i uvek idemo ka tome. Za to radimo, za to treniramo i dajemo sve od sebe".\nZahvalila je Olimpijskom komitetu i Ministarstvu omladine i sporta, savezu i klubu na podršci. Kaže da ne može da se žali na pomoć države i da je jedni problem koji imaju - mala sala.\n"Posebno mi je drago što se pune klubovi"\nBogdanovićeva priča da je posle zlatne medalje Milice Mandić na OI u Londonu (2012), tekvodno postao dosta popularniji u Srbiji i da je mnogo dece počelo da trenira.\n"Dolaze mlađe generacije, osvajaju medalje, i to mi je posebno drago - da se pune klubovi, i kada mi, malo stariji, završimo karijeru, da će tu biti generacija koje će da nas naslede", navodi Bogdanovićeva.\ntijana bogdanović tekvondo Olimpijske igre u Tokiju 2020 olimpijske igre milica mandić\nMnogo mi je drago kada vidim uspešnu sportistkinju a pri tom je i ovako lepa!


Beogradski mostovi - TV manijak - Nedeljnik Vreme\nU programu Studija B već nekoliko meseci postoji rubrika o situaciji na beogradskim mostovima. Ova servisna informacija je postala važna tokom renoviranja mosta Gazela, kada su se pojavile ozbiljne saobraćajne gužve. Spikerka pročita vesti, najavi "mostove" i onda gledamo snimke automobila koji od jutra do mraka prelaze sa jedne obale na drugu. Biće sreće i para pa ćemo uskoro videti automobile i na novom mostu preko Ade, čiji stub postaje novi orijentir na panorami Beograda. Nakon slika saobraćaja, sledi kompjuterska animacija koja nam obračunava potrebno vreme da stignemo sa Novog Beograda do Zelenog venca, matične luke starog Beograda. Zavisno od špica, vremenskih prilika, radova na putu, ovo vreme varira, ali stranci će vam odmah reći da dvadesetak minuta od blokova do centra Beograda nije ništa u poređenju sa gužvom u drugim evropskim prestonicama. Osim što je lepa tehnička novina i informativan podatak, pitam se šta je prava vrednost slike sa naših mostova.\nMostovi su u mojoj privatnoj geografiji Beograda postali bitni tokom NATO bombardovanja, kada sam ih prelazio bez zaustavljanja, kada su na njima održavani oni famozni koncerti – sa braniocima u prvom planu. Sada postoje teorije prema kojima su beogradske mostove sačuvali Francuzi, protiveći se njihovom rušenju. Mi danas sa Francuzima ratujemo samo na teniskom terenu (bogu hvala), a mostovi su sa noćnim osvetljenjem postali najlepši deo panorame Beograda i motiv svih razglednica.\nBrankov most, koji po meni pruža najlepšu sliku kada ga prelazite sa novobeogradske strane, sada je osvetljen noću, a sa njega vidite svetlo i na susednom – železničkom. Pomenuta uključenja u program Studija B zato za mene imaju neočekivan efekat podsećanja – da su mostovi možda najlepši deo Beograda. Najlepši smo, figurativno rečeno, tamo gde spajamo, da iskoristim metaforu doktorke Mire Marković, koja je poetično pisala o mostovima, ali ih zbog njene politike umalo ne izgubismo.\nBrankov most je takođe simboličko mesto egzistencijalnog preispitivanja, jer uz Pančevački most predstavlja omiljenu destinaciju svih samoubica u ovom gradu. Od Branka Ćopića naovamo, ukoliko želite da poručite svetu da vam se smučio – popnete se na ogradu Brankovog mosta. Jedna ovdašnja manekenka, kasnije survajverka, proslavila se tako što je odvratila samoubicu od njegove namere. Tako je nastao čuveni snimak lepotice koja uzima za ruku čoveka i prevodi ga simbolično na "ovu stranu", među žive.\nPosle se super snašla na pustom ostrvu.\nPriznajem da sumnjam u podatke o vremenu koje nam je potrebno za prelazak mostova automobilom. Kada Beograđani sednu za volan, postaju obično gore osobe, postaju nervozni, nepristojni, agresivni i zaglave se na mostu. Bilo kojem. Zato je bespredmetno planirati vašu putanju vožnje na osnovu Studija B. Ma šta vam rekli – vozićete među nervoznim vozačima koji psuju, trube, ubacuju se, kopaju nos i prete jedni drugima.\nOvo nas vraća na početak priče i sliku mostova. Najlepše izgledaju iz te ptičije perspektive, kada ostaje samo lepota arhitekture, kada ne vidite nervozu svakodnevnog života i štrokave pojedinačne slučajeve. Tako je pokojni drug Tito voleo da gleda Novi Beograd iz aviona, kada su betonske soliterčine, pravilno raspoređene u prostoru, kao na sletu. Verovatno i danas političari vole taj sklad arhitekture iz gornjeg rakursa, kada su ljudi sićušni i apstraktni. Ono što vidimo jeste njihova želja, da ne kažem željica, da automobilčićima prelaze lepo osvetljene mostove.\nŠto se mene tiče, smatram da nema razloga stati na mostovima. Studio B se vezao za gradske teme, to mu je u opisu posla, ali ja bih voleo da gledam snimke gradova, mostova i puteva širom Srbije. Što da ne, jedan tv-kanal bih odvojio za 24–časovni let nad Srbijom gde bismo mahali jedni drugima. Kada se pojavio Google Earth, neki moji drugari su na terasama svojih zgrada pisali poruke svetu na velikim transparentima. Ja bih mahao familiji sa nekog od mostova, koji bih prelazio peške, kao klinci kada se ujutro rano vraćaju iz noćnog provoda. Tada mi zaista nije bitno prolazno, ili prelazno, vreme.


Srbi neće preuzeti mandate?\nzgrada Skupštine Kosova\nNajavljeno je da srpski predstavnici možda neće preuzeti mandate u Skupštini Kosova. Ocenjuju da su izbori od 17. novembra bili neregularni zbog glasanja raseljenih lica poštom i nepostojanja dovoljnog broja fiksnih biračkih mesta.\nPolitičke partije kosovskih Srba dovele su u pitanje preuzimanje mandata u Skupštini Kosova ukoliko se ne reši problem prebrojavanja između 7 i 10 hiljada glasova raseljenih Srba pristiglih putem pošte. To je izjavio lider Srpske demokratske stranke Kosova i Metohije, Slaviša Petković. On je pozvao Centralnu izbornu komisiju da prizna kako je rekao prevaru.\n“Juče popodne (21.novembar) smo imali sastanak, sve stranke koje su izašle na izbore, i dogovorili smo se da ako se to slučajno desi verovatno nećemo preuzeti mandate i nećemo se oko toga verovatno ni pogađati.”\nSlaviša Petković je naglasio da su Srbi bili prisiljeni da bojkotuju izbore zbog pritiska Vlade u Beogradu. Petković je optužio međunarodnu zajednicu zbog toga što srpski birači na dan izbora nisu imali gde da glasaju.\n“Noć pred izbore mi kao srpska zajednica nismo znali gde su biračka mesta, 17. ujutru su naši birači zvali nisu znali gde da idu na biračka mesta. Kompletno centralno Kosovo je glasalo na tri izborna mesta, to su stvari koje čine ove izbore totalno neregularnim.”\nGovoreći o izborima, šef misije OEBS-a na Kosovu Tim Guldman je kazao da su generalno izbori protekli u miru, bez incidenata i većih tehničkih problema, dok su male neregularnosti bezazlene. OEBS je ocenio da je ukupan odziv od oko 43 posto izašlih birača na izbore prihvatljiv, ali da je odziv Srba bio jako mali. Ambasador Guldman je rekao da je izlazak na izbore pojedinaca odluka koja se mora poštovati, ali da je poziv na bojkot od strane vlasti u Beogradu za svaku kritiku.\n“Mi smo kritikovali pozive na bojkot izbora iz Beograda, kao i pozive insititucija sa severa Kosova, zvaničnika škola i bolnica, koji su takođe pozvali Srbe da ne izađu na izbore”, izjavio je Guldman.\nIstovremeno, srpski političari su izneli stav da za mali odziv Srba nije bila presudna preporuka Beograda o bojkotu izbora, već loš položaj srpske zajednice i ranije loše iskustvo u kosovskim institucijama. Načelnik Kosovskog okruga pri Vladi Srbije Srđan Vasić je istakao da nije presudio stav Beograda, već lični stav kosovskih Srba da se nisu stekli uslovi za izlazak na kosovske izbore.\n“Međunarodna zajednica i institucije koje su bile zadužene za izbore znali su rasopoloženje Srba da neće izaći na izbore i ništa nisu preduzeli, ništa nisu konkretno uradili da se to raspoloženje kod Srba promeni. Da li su i oni priželjkivali bojkot Srba, oni treba da daju odgovor na to pitanje.”\nNa izborima za Skupštinu Kosova, odbornike i predsednike 30 opština najveći broj glasova dobila je Demokratska partija Kosova, Hašima Tačija. Potpredsednik Demokratske partije Hajredin Kuci je kazao da će buduća Vlada Kosova i pored bojkota izbora od strane Srba, biti otvorena za sve građane.\n“Vlada će biti multietnička i pozivam predstavnike srpskih partija da aktivno učestvuju u radu kosovske Vlade u određenim resorima, ali ne samo onako kako predviđa Ustavni okvir već i kao vladin partner”, rekao je Kuci.\nU svakom slučaju, predstavnici međunarodne zajednice su izrazili nadu da će posle izbora političke partije i Albanaca i Srba raditi zajedno u cilju boljeg razumevanja među zajednicama.Šef misije OEBS-a je kazao da je zajednička obaveza svih partija da rade na izgradnji multietničkog društva a posebno Albanaca.\n“To je opšti politički zadatak, ali mi smo istakli da očekujemo od albanskih predstavnika da spovedu svoje planove o integraciji svih građana u buduće kosovsko društvo”, kazao je Guldman.\nMilan Marić: Sarajevo Film Festival napravio čudo\nStanuje li ovdje humanost?\nTerzimehić: Nismo navikli na mnogo toga\nBela kuća odbija tursku ponudu da oslobodi sveštenika\nPoljoprivredni kombinat Beograd se namešta za ciljanog kupca?


pink.rs | Izložbom o arhitektonskoj baštini Beograda počela manifestacija Dani evropske baštine (FOTO)\nIzložbom o arhitektonskoj baštini Beograda počela manifestacija Dani evropske baštine (FOTO)\nU galeriji Narodne banke Srbije večeras je otvorena izložba "Moderna Beograda - arhitektonska bašina prestonice", kojom je započela manifestacija Dani evropske bašine u Beogradu.\nNaša obaveza je da čuvamo sve ove zgrade. Zavod za zaštitu spomenika kulture grada Beograda je zaštitio više od 150 ovakvih objekata i čuvajući ih, mi u stvari, čuvamo sopstvenu istoriju i kulturu. Zato je veoma važno da se odgovorno odnosimo prema ovim zgradama\n- Radeći na ovoj izložbi, saradnici Zavoda imali su jasnu ideju da široj javnosti prezentuju moderni pokret u Beogradu koji je prepoznat kao trajna vrednost kulturne baštine, ukažu na bogatstvo njegovih varijeteta, pokažu primere dobre prakse, ali ukažu i na izazove sa kojima se zaštita nepokretnog kulturnog nasledaja suočava danas -rekla je Vučkovićeva.\nOtvoreni Dani Danila Bate Stojkovića: Manifestacija okupila VELIKANE SRPSKOG GLUMIŠTA (FOTO)\nNBS će 5. oktobra obeležiti manifestaciju Dani evropske baštine\n'Oslobođenjem Beograda u pet slika' počeli Dani slobode (FOTO)\nManifestacija 'Muzeji za 10' počela izložbom 'Darovi prošlosti' u Jagodini (FOTO)\nSkup umetnika na jednom mestu


Maja prati svetske trendove kada je muzika u pitanju ali pratimo i mi jer želimo da naši događaji budu na nivou svetskih! Ovaj koncert je bio i više od toga, zajednički smo napravili pravi svetski šou i ostavili Majinu publiku bez daha. Maja Berović je nakon 12 godina karijere, na najbolji mogući način, zahvalila svojim fanovima za vernost i podršku koju joj pružaju od samog početka.\nDogađaje poput ovoga planiramo mesecima a na realizaciji radi čitav tim ljudi koji pružaju svoj maksimum kako bi događaj prošao savršeno. Marketing i PR kampanju radi naš tim stručnjaka dok se paralelno radi na organizaciji i prodaji karata kao i tehničkoj realizaciji i produkciji samog događaja. Konfigurisanje i postavka mobilijara se takođe pažljivo planiraju mesecima, a ne postoji zadatak ili izazov koji ne možemo da oa ostvarimo.


Republika / Ove gradove bi trebalo da posetite! Destinacije za 2020. godinu\nčetvrtak, 24. 10. 2019.| 03:12\nAustrijski grad Salcburg je prvi na listi gradova koje bi trebalo da posetimo u 2010. godini, prema izboru urednika i velikog broja korisnika popularnog turističkog sajta Lonely Planet. Kriterijum za izbor gradova je najbolja kombinacija poznatih lokacija u gradu, skrivenih dragulja iliti mesta koje ostavljaju veliki utisak na posetioce, ali nisu tako popularni, a dodatne poene donose i atrakcije i događaji u gradu.\nRodno mesto čuvenog Volfganga Amadeusa Mocarta našlo se na prvom mestu liste, a najbolje vreme da se poseti Salcburg je letnji gradski festival, godišnja proslava u čast velikog kompozitora. Tada se na raznim lokacijama u gradu organizuju muzička, pozorišna i druga kulturna dešavanja. Kao još jedan razlog da se poseti Salcburg je činjenica da je grad istorijski centar koji je bio idealno lociran između severne i južne Evrope. Rezultat toga je netaknuti barokni grad u kome je očigledna mešavina italijanske i nemačke kulture.\nVašington je zanimljiv zbog predsedničkih izbora naredne godine, ali i proslave godišnjice donošenja ustavnog 19. amandmana, po kome su žene dobile pravo glasa. Osim toga, ovaj grad turistima na raspolaganje stavlja mnogo mogućnosti: od posete čuvenim Smitsonijan muzejima pa sve do uživanja u nekoj od predstava u zadivljujućoj hali "Džon F. Kenedi Center for the Performing Arts".\nKairo je zauzeo treće mesto na listi gradova koje treba posetiti jer se sledeće godine u Gizi otvara Veliki egipatski muzej, koji će biti najveći na svetu, rasprostranjen na 5,2 miliona kvadrata posvećenih jednoj civilizaciji. Naravno, sam Kairo je muzej za sebe, pa su tako mnoge lokacije pod zaštitom Uneska.\nČetvrto mesto je zauzeo irski Galvej, za koji tvrde da se ističe po standardu života jer je generalno zadovoljstvo ljudi u tom gradu na veoma visokom nivou, a dosta se ulaže u muziku, umetnost i dobru energiju. Takođe, oni koji vole prirodu na ovom mestu će imati šta da vide.\nBon gotovo nikada nije važio za veliku turističku atrakciju, ali se sada našao na visokom petom mestu liste gradova koje bi trebalo posetiti 2020. Rodno mesto Ludviga van Betovena će postati centar proslave 250. rođendana velikog kompozitora sledeće godine.\n1. Salcburg, Austrija\n2. Vašington, SAD\n4. Galvej, Irska\n5. Bon, Nemačka\n7. Koši, Indija\nPutovanja Pariz Dubai Gradovi Hong Kong Destinacije Lajfstajl\n- utorak, 18. 2. 2020. u 18:13 0\nU mnogim krajevima mahunarke su sastavni deo svakog obroka. U njih spadaju sve vrste pasulja, grašak, bob, sočivo, leblebije, kikiriki, pa...\nBolne, natečene desni, koje su osetljive na hladno piće ili toplu hranu, mogu da ukažu na rizik...


Aktivisti u FBiH traže zaštitu rijeka\nAktivisti traže zaštitu rijeka od malih hidrocentrala u FBiH\nOko 50 aktivista za zaštitu rijeka na području Federacije BiH danas je ispred zgrade federalne Vlade mirnim protestom izrazilo nezadovoljstvo zbog izgradnje minihidroelektrana na rijekama.\nČlanovi Koalicije za zaštitu rijeka Bosne i Hercegovine protestiralo je, jer, kako su naveli, Vlada FBIH nije uradila ništa po pitanju Zaključka o zabrani izgradnje malih hidroelektrana koji je Predstavnički dom Parlamenta Federacije BiH usvojio 23. juna.\n“Tražimo da se naš plan za rijeku Krušćicu vrati u prvobitno stanje, onakvo kako je bilo dok nije donesena odluka da se grade mini hidroelektrane. Imali smo regulacioni plan koji je bio zaista dobar i sve treba vratiti u prvobitni položaj. Međutim, 2014. godine je došlo do izmjene dijela regulacionog plana I tada su nastali svi problem. Mi želimo provesti građansku inicijativu i utjecat ćemo na Općinsko vijeće Vitez da se naš prostorni plan vrati u prvobitno stanje. Izgradnja mini hidroelektrane ugrožava većinu seljena jer žive blizu rijeke, koriste je za kupanje, navodnjavanje, poljpprivredu. Izgradnja bi ugrozila floru i faunu”, rekao je Enes Salkić, aktivista za zaštitu rijeka i predstavnik Ekološkog društva Vitez.\nZastupnički dom PFBiH zadužio je Vladu Federacije BiH da u roku od tri mjeseca, izvrši analizu i Parlamentu predloži zakonske izmjene koje će omogućiti realizaciju zaključka, a koje su tiču deklaracije o zaštiti rijeka I zabrani daljnje gradnje malih hidroelektrana u FBiH.\nRiver protection activist protest in Sarajevo\nAktivisti okupljeni oko Koalicije za zaštitu rijeka su poručili kako zakoni nisu izmijenjeni, a da izgradnja minihidroelektrana i dalje traje.\n“Mi nismo postavljali rok nego je Predstavnički dom Parlamenta Federacije BiH donio rok od tri mjeseca I dao je Vladi FBiH nalog da da prijedlog Izmjene I dopuna zakona koje bi omogućile zabranu izgradnje mini hidroelektrana. Naše namjere su potpuno jasne i čiste I tražimo dvije stvari – obustavu izgradnje novih hidroelektrana na teritoriji FBiH i ukidanje podsticana za male hidroelektrane. Ukidanje podsticaja prema sporazumu s Energetskom zajednicom ističe ove godine I mi kao država nismo obavezni da podstičemo obnovljive izvore energije i male hidroelektrane”, smatra Viktor Bjelić, potpredsjednik Centra za životnu sredinu.\nOn smatra da je kompletan process politička igra ted a je federalni nivo istog trenutka kada je donesen zaključak, od kantonalnih vlasti trebao tražiti donošenje istog zaključka kako bi bio sprovodiv u praksi.\nBorba protiv gradnje minihodroelektrana traje tri godine, rekao je Anes Podić, predstavnik Udruženja Eko akcija Sarajevo.\nU BiH je prisutna vladavina para, a ne zakona. Dobili ste izgovor da je ovo politička odluka, ali istina je da se štite tajkuni\nAnes Podić, Eko akcija\nNakon što je počela izgradnja mini hidroelektrana, u kampanju za zaštitu rijeka u BiH uključile su se vodeće globalne organizacije za očuvanje prirodne sredine. Akciji se pridružio I glumac Leonardo Di Caprio.\nU BiH je do sada izgrađeno 108 malih hidroelektrana. Od toga je 64 u FBiH, a 44 u entitetu Republika Srpska. Podaci koalicija i organizacija za zaštiitu rijeka, kažu da je u pripremi izgradnja još 339 minihidroelektrana.


Tinejdžeri masovno uče o trgovini akcijama – Bankar.rs\nHome/ANALIZE/Tinejdžeri masovno uče o trgovini akcijama\nTinejdžeri masovno uče o trgovini akcijama\nPo istraživanju koje je sproveo Vels Fargo (Wells Fargo), zbog prošlogodišnjeg slučaja firme GameStop koja je privukla ogromnu pažnju investitora širom sveta, trgovina akcijama počela je da zanima i tinejdžere.\nTrećina tinejdžera je izjavila da uči o finansijama sa interneta i preko društvenih mreža, po istraživanju koje je sprovedeno među tinejdžerima u SAD starosti između 13 i 17 godina i njihovim roditeljima.\nViše od polovine tinejdžera je reklo da ih je zainteresovalo investiranje zbog slučaja kompanije GameStop čije su akcije skočile zbog popularnosti među članovima investitorskih foruma, prenosi N1 pozivajući se na Reuters.\nOvo istraživanje se zasniva na projektu Fideliti Investmensa (Fidelity Investments) koji je pokrenuo upotrebu brokerskog računa bez provizije u vidu mobilne aplikacije, koji će koristiti tinejdžeri između 13 i 17 godina, a sve ovo u cilju privlačenja nove generacije investitora.\nIstraživanje sprovedeno među 318 tinejdžera i 304 njihovih roditelja, obavljeno između 20. aprila i trećeg maja, pokazalo je da dok 57 odsto njih kaže da o finansijama uči od svojih roditelja, 47 odsto o tome uči u školi, 35 procenata njih navodi društvene mreže kao platformu preko koje uče, a 34 odsto tinejdžera za učenje koristi veb sajtove.\nČak 45 odsto tinejdžera je izjavilo da ih je situacija sa skokom akcija firme GameStop zainteresovala za investiranje od kojih 53 odsto dečaka i 40 procenta devojčica.\nŠto se tiče kriptovaluta, čak 50 odsto roditelja je izjavilo da njihova deca znaju mnogo više o tome od njih. Međutim, dok 58 procenata dečaka kaže da zna više o kriptovalutama od roditelja, samo 33 odsto devojčica je imalo ovakav odgovor.\nOko 13 odsto je podstaklo svoju decu da se bave igrom simulacije berze. Međutim, samo 20 procenta tinejdžera kaže da njihovi roditelji učestvuju sa njima u ovim aktivnostima.\nBerza trgovina akcijama\nOTP preuzima slovenačku Novu KBM, govori se o ceni od milijardu evra\nPregled štampe - petak 04.06.2021.


Vašington smanjuje pomoć Siriji za 200 miliona dolara - Sputnjik Srbija\nVašington smanjuje pomoć Siriji za 200 miliona dolara\n18:15 17.08.2018 (osveženo 18:24 17.08.2018) Preuzmite kraći link\nAdministracija američkog predsednika Donalda Trampa smanjiće finansiranje programa namenjenih stabilizaciji situacije u Siriji, saopštila je agencija Asošijeted pres pozivajući se na neimenovane američke činovnike.\nSagovornici agencije su naglasili da su predstavnici američke administracije već obavestili Kongres SAD o odbijanju da se 200 miliona dolara izdvoji za program pomoći Siriji.\nPretpostavlja se da će novac biti preusmeren na druge ciljeve, navela je agencija.\nPrema navodima izvora, nedostatak u finansiranju programa biće nadoknađen zahvaljujući pomoći partnera SAD iz međunarodne koalicije, koji su ranije obećali da će za te programe uputiti dodatnih 300 miliona dolara.\nAgencija navodi da administracija na ovaj način ispunjava Trampovo obećanje da će prekinuti učešće SAD u Siriji i ograničiti aktivnosti Vašingtona u toj zemlji.\nU maju je predstavnica Stejt departmenta SAD saopštila da Sjedinjene Američke Države preispituju programe pomoći Siriji, na inicijativu predsednika Donalda Trampa, uključujući i podršku organizaciji „Beli šlemovi“.\nBeli šlemovi, finansiranje, pomoć, Kongres SAD, Stejt department, Donald Tramp, Sirija, SAD


Automobilski saobraćaj seli se sa puteva u vazduh - CdM\nAutomobilski saobraćaj seli se sa puteva u vazduh\nJapanci planiraju da tokom sljedeće decenije ponude domaćem tržištu leteći automobil. U izradi mape puta za ovaj pojekat učestvovaće 20 svjetski poznatih kompanija, uključujući Airbus i Uber.\nJapanski mediji objavili su kako su počeli radovi na letećem automobilu, a grupu kompanija koje učestvuju o ovom ambicioznom projektu nastalom na inicijativu vlada te zemlje predvode Uber, Japan Airlines, Airbus, Boeing, NEC i Toyota.\nJapan je za ovaj projekat izdvojio 40,4 milijarde dolara, a iz Ministarstva za ekonomiju, trgovinu i industriju navedeno je kako će 2019. godine biti proizveden motor i druga prateća oprema za leteći automobil.\nMinistar ekonomije Japana, Hirošige Seko, izjavio je da će leteći automobil olakšati kretanje kroz saobraćajne gužve u velikim gradovima, ali i olakšati transport ljudi i roba do ostrva i udaljenih, teško pristupačnih planinskih oblasti u toj zemlji.\nU međuvremenu, Japan planira da donese nove zakone i tako preuzme vodeću ulogu u svijetu kada je u pitanju pravna regulativa koja se odnosi na leteće automobile.\n6 Komentara na "Automobilski saobraćaj seli se sa puteva u vazduh"


Čestitka "MOST"-u - Dosta je bilo\nPredsednik pokreta „Dosta je bilo“ Saša Radulović čestitao je danas koaliciji nezavisnih lista „Most“ uspeh na parlamentarnim izborima u Hrvatskoj. Čestitka je upućena jednom od lidera koalicije gospodinu Petrovu, gradonačelniku Metkovića.\nPrenosimo vam čestitku\nGospodin dr Božo Petrov\n“Most” nezavisnih lista\nPoštovani g. Petrov,\nPokret “Dosta je bilo – Saša Radulović” čestita Vam odličan rezultat koji je koalicija “Most” ostvarila na izborima za Sabor i pozicionirala se kao nova snaga, bez koje neće moći da se formira buduća politika u Republici Hrvatskoj.\nOhrabruje činjenica da je značajan broj građana Hrvatske prepoznao da država neće krenuti u boljem pravcu ukoliko budu glasali za političare i stranke koje su politiku do sada vodili. Uspeli ste da mobilišete značajan deo hrvatske javnosti oko jednostavne, a ipak hrabre ideje, da nema nove politike sa starim političarima i da neće biti promene u partokratskom vođenju države sa liderima koji su ogrezli u korupciju.\nPokret “Dosta je bilo” deli principijelne ciljeve koje je “Most” istakao, a pre svega transparentnost, zapošljavanje stručnjaka i decentralizacija vlasti.\nŽelimo Vam puno uspeha u radu i da istrajete na principima za koje se zalažete.\n1 Komentar na "Čestitka "MOST"-u"\nOvo se zove podrska i normalizacija odnosa sa komsijama.\n12. novembra 2015. 12:43\nNe slušajte Vučića, čitajte dokumente. Er Srbija dobila subvenciju od 71 milion evra od države\nPremijer Železari dao državnu pomoć od 110 miliona evra u decembru 2014. godine


Đoković: "Del Potro zaslužio trofej" - Sportske.net\nĐoković: "Del Potro zaslužio trofej"\n13. oktobar 2013.\nSrpski teniser Novak Đoković čestitao je svom današnjem rivalu na sjajnoj borbi i poručio da je trofej sa turnira u Šangaju bez problema mogao da se nađe u Argentinčevim rukama jer je bio bolji na terenu.\nNakon trofeja osvojenog na Masters turnirima, Novak Đoković je kazao da je njegov današnji rival bio bolji i da je zaslužio pobedu i trofej.\n"Čestitam Del Potru i njegovom timu. Danas si bio bolji i žao mi je što si izgubio. Zaslužuješ trofej koji ja držim u rukama isto koliko i ja. Želim ti sve najbolje" kazao je Nole.\nĐoković je u finalu Mastersa u Šangaju slavio rezultatom 2:1 (6:1, 3:6, 7:6) nakon dva i po časa borbe sa Del Potrom koji ni danas nije uspeo da dođe do prvog trofeja na Masters turnirima.\nSrpski teniser zahvalio je svom timu na podršci koju mu pruža i pohvalio organizatore turnira na svemu što čine da se igrači osećaju fenomenalno kada dođu u Šangaj.\n"Hvala mom timu na sjajnoj podršci i žrtvi koju podnose da bih ostvarivao svoje snove i osvajao sve ove turnire. Ovo je jedan od najboljih turnira na svetu. Svaki put kada dođemo ovde dočeka nas neka inovacija i hvala organizatorima što ovaj turnir čine posebnim" istakao je Đoković.\nPoraženi u današnjem finalu Huan Martin Del Potro morao je da "skine kapu" Đokoviću rekavši da je Srbin slavio uprkos činjenici da se igralo na podlozi koja više odgovara njemu.\n"Pre svega želim da čestitam Novaku. Pobedio si me u još jednoj velikoj borbi. Teško je pobediti te čak i na podlozi koja mi više odgovara. Čestitam tebi i tvom timu na još jednoj sjajnoj godini. Srećan sam što sam stigao do finala a naredne godine ću se vratiti da dobijem Rafu ponovo, nadam se i Novaka, i tako dođem do trofeja" uz osmeh je poručio Del Potro.\nNovaku je pored trofeja i bodova pripala i novčana nagrada od 729.725 dolara dok je Del Potro zaradio 357.800 dolara i 600 bodova.\nATP trka - Tek je sad Novak pretekao Nadala, da li je favorit za prvo mesto na kraju sezone?\nNavikli smo na Vilanderove komentare, a šta Barbara Šet sad zamera Đokoviću?\nPreokret Fulama, čeka se ''Mitrogol''\nPSŽ našao zamenu za Nejmara?\nVila nastavlja "teror", Din Smit dobio Trezegea!\nGasol se ne zadovoljava NBA prstenom, hoće i Mundobasket\nDinamo nastavlja da deli lekcije, još jedna odlična prodaja!


02/03/2021 | 15:49 ⇒ 16:07 | Autor: RTS\nEvropska radiodifuzna unija zajedno sa holandskim javnim servisom i organizatorima takmičenja za Pjesmu Evrovizije objavila je detaljan zdravstveni i bezbjednosni protokol za predstojeće nadmetanje u Roterdamu.\n„Ahoj“ arenaFoto: Wikipedia\nSvi akreditovane osobe moraće striktno da poštuju sve protokole da bi mogli da prisustvuju, odnosno učestvuju na takmičenju. Sve mjere su takođe u saglasnosti sa pravilima holandskog Nacionalnog instituta za javno zdravlje.\n- Duh i tradicija takmičenja za Pjesmu Evrovizije je o ujedinjavanju Evrope na jednoj pozornici i još smo veoma posvećeni da postignemo to u maju u Roterdamu. Nastavljamo sa planovima da organizujemo bezbjednu manifestaciju, a ovaj protokol je pokazatelj naše posvećenosti da se takmičenje održi - rekao je Martin Osterdal, izvršni supervizor Evrosonga.\nSvim gostima iz inostranstva preporučuje se da pet dana pred put u Holandiju odu u karantin, a prije nego sjednu u avion moraće da donesu negativni test na kovid 19 i to ne stariji od 72 časa.\nSvi koji budu radili u Ahoj areni, uključujući osoblje, umjetnike i novinare, biće redovno testirani u specijalnom odjeljenju u dvorani.\nProšlog mjeseca odlučeno je da uobičajeni način organizacije takmičenja neće biti moguć zbog trenutnih okolnosti, ali da su organizatori odlučni da 65. izdanje najveće muzičke manifestacije na svijetu se održi pod takozvanim "scenariom B".\nUkoliko se okolnosti promijene u narednim nedjeljama, sve aktivnosti mogu dodatno biti smanjene.\nU skladu sa "scenariom B", broj ljudi u delegacijama biće manji nego prethodnih godina, a broj novinara koji budu mogli da prisustvuju događaju biće ograničen na 500, dok će još 1.000 njih moći da pokrivaju manifestaciju iz novog onlajn pres centra.


Samaras opoziciji nudi ulazak u grčku vladu\nGrčki premijer Antonis Samaras ponudio je da proevropski nezavisni poslanici uđu u vladu i da prevremeni opšti izbori budu održani krajem 2015. Ponudu je uputio ukoliko aktuelni parlament uspe da izabere predsednika zemlje.\nU nenajavljenom TV obraćanju Samaras je rekao da Grčka ima obavezu da završi pregovore sa EU i Međunarodnim monetarnim fondom o okončanju sporazuma o finansijskoj pomoći iduće godine, preneo je Rojters.\nApelujući na proevropske nezavisne poslanike, on je rekao da je spreman da proširi svoju koaliciju konzervativaca i partije levog centra ako poslanici podrže izbor novog predsednika.\nTu iznenadnu izjavu premijer je dao dva dana uoči druge runde glasanja za predsednika a nakon razočaravajućeg rezultata za vladu u prvoj rundi, održanoj 17. decembra kada je dobila manju podršku nego što je očekivala.\nAko 300 poslanika parlamenta ne izabere predsednika do treće runde glasanja 29. decembra, opšti izbori moraće da budu održani početkom februara, što dovodi u opasnost grčke pregovore o međunrodnoj finansijskoj pomoći.\nVasilis Ekonomu iz redova proevropskih nezavisnih poslanika pozdravio je ponudu Samarasa i pozvao druge nezaivsne poslanike da podrže vladu.\nMeđutim, levičarska Siriza, koja želi da se ponovo pregovara o finansijskom sporazumu, odmah je odbacila ponudu, kao i Nezavisni Grci, mala desničarska partija koja želi nove izbore.\nKako navodi Rojters, očekuje se da će ključnu ulogu za dalji tok događaja imati još jedna mala partija, Demokratska levica, koja je saopštila da će razmotriti svoj odgovor na sednici parlamenta u ponedeljak.


Vlada Švedske i UNDP donirali 120 računara Državnoj revizorskoj instituciji\nBeograd, 10. mart 2021. - U okviru podrške reformi upravljanja javnim finansijama u Republici Srbiji, Vlada Švedske i Program Ujedinjenih nacija za razvoj (UNDP) uručili su danas 120 računara Državnoj revizorskoj instituciji (DRI). Ovi računari će zameniti deo opreme koja je do sada bila u upotrebi, a namenjeni su za svakodnevni rad državnih revizora, kako bi nastavili efikasno da vrše reviziju trošenja javnih sredstava.\n„U saradnji sa UNDP-om i Švedskom agencijom za međunarodni razvoj i saradnju (SIDA), Državna revizorska institucija je značajno unapredila svoje revizorske kapacitete. Unapređenju kapaciteta doprineće i ovih 120 računara, doniranih u okviru projekta „Platforma za odgovorno upravljanje javnim finansijama“, koji su namenjeni za svakodnevni rad državnih revizora. Doniranje računara predstavlja deo glavne aktivnosti projekta, a to je uvođenje sistema za automatizovano digitalno sprovođenje i praćenje postupaka revizije, takozvani AMS,“ rekao je dr Duško Pejović, predsednik Državne revizorske institucije i generalni državni revizor.\nU toku je i izrada novog softvera za upravljanje postupkom revizije (AMS), čije testiranje u praksi će državni revizori započeti do kraja marta 2021. godine, da bi se dalje prilagodio njihovim specifičnim potrebama. Donacija novog softvera i računara olakšaće sprovođenje revizije, prikupljanje i čuvanje podataka, izradu izveštaja o reviziji, unaprediti timski rad, kao i onlajn saradnju, što će omogućiti da državni revizori u Srbiji rade po najvišim međunarodnim standardima revizije.\n“Odgovorno upravljanje javnim finansijama, kako na centralnom, tako i na lokalnom nivou je od ključnog značaja za kreiranje okruženja u kome su ljudska prava svih građana poštovana i u kome vladavina prava obezbeđuje ravnopravan tretman svih članova društva. Za kreiranje ovakvog okruženja, veoma važnu ulogu imaju mehanizmi unutrašnje i spoljne kontrole, a jedan od najznačajnijih je svakako Državna revizorska institucija koju Vlada Švedske kroz ovaj program podržava već nekoliko godina. Tokom tog perioda, DRI je značajno unapredila svoj rad. Zadovoljstvo nam je da budemo deo ovog programa, nadamo se daljem unapređenju saradnje,” istakao je Ola Anderson, šef Odeljenja za razvojnu saradnju Ambasade Švedske u Srbiji.\nIva Vasiljić Miljić, Dr Duško Pejović, Fransin Pikap i Ola Anderson\nProgram Ujedinjenih nacija za razvoj kontinuirano podržava rad Državne revizorske institucije od njenog osnivanja 2005. godine, kao nezavisnog i najvišeg organa revizije javnih sredstava u Republici Srbiji. Među inicijativama koje je UNDP podržao su donošenje pravnog okvira za nezavisnost rada DRI, razvoj programa sertifikacije državnih revizora, unapređenje kvaliteta revizije kroz obuke za državne revizore i uvođenje sistema za upravljanje revizijom, kao i povećanje vidljivosti rada DRI u javnosti razvojem sajta na kome se predstavljaju nalazi revizije, organizovanjem konferencija za štampu i radionica za predstavnike medija o nalazima, zaključcima i preporukama revizije DRI.\n„Uz podršku Vlade Švedske, nastavljamo da jačamo kapacitete Državne revizorske institucije, kako bi nastavila da izrađuje blagovremene i kvalitetne revizije trošenja javnih sredstava. Imajući u vidu da su približno 11.000 budžetskih korisnika u Srbiji potencijalni subjekti revizije DRI, jasno je da je IT oprema koju smo danas uručili preko potrebna. Očekujemo da će pomoću nje DRI raditi još efikasnije, što će uticati i na povećanje transparentnosti i odgovornosti u korišćenju javnih sredstava. Građani, koji su i poreski obveznici, imaju pravo da očekuju odgovorno upravljanje javnim finansijama, jer je ono neophodan uslov za efikasno pružanje javnih usluga“, navela je Fransin Pikap, stalna predstavnica Programa Ujedinjenih nacija za razvoj.\nDo kraja godine u planu je i izrada nove veb stranice Državne revizorske institucije koja će dodatno poboljšati izveštavanje javnosti o rezultatima revizije.\nDonacija 120 računara Državnoj revizorskoj instituciji jedna je od aktivnosti u okviru projekta „Platforma za odgovorno upravljanje javnim finansijama“, koji iznosom od 3 miliona dolara finansira Vlada Švedske, a sprovodi UNDP. Cilj ove inicijative je unapređenje rada javnih institucija nadležnih za sprovođenje reforme javnih finansija.


Najbolji finski model obrazovanja odsad dostupan i vašem detetu – Vesti iz srbije i sveta\nHome > Tehnika > Najbolji finski model obrazovanja odsad dostupan i vašem detetu\nNije tajna da finsko obrazovanje već decenijama važi za najbolji školski sistem na svetu. Učenici koji konstantno postižu najviše rezultate na PISA testovima, razvijanje dečje kreativnosti, otkrivanje skrivenih talenata i negovanje učeničkih afiniteta samo su neki od razloga zbog kojih čitav svet sa divljenjem gleda na finsko obrazovanje.\nInovativni nordijski sistem koji transformiše obrazovanje\nNew Nordic School Educational System je ugledna finska obrazovna institucija koja na inovativan i savremen način transformiše svetsko obrazovanje od predškolskog uzrasta do fakulteta.\nNordijski pristup nastavi počiva na uspešnom finskom kurikulumu, ali je takođe prožet najboljim svetskim nastavnim praksama i standardima. Tako New Nordic School donosi personalizovano i svrsishodno učenje, kreirajući jedinstven obrazovni put za svako dete.\nZbog toga učenici koji imaju sreću da se školuju po principima i standardima New Nordic Schoola na interaktivan i sveobuhvatan način usvajaju temeljna interdisciplinarna znanja podjednako primenjiva u najrazličitijim krajevima planete.\nVisoki edukativni standardi, inovativne prakse i moderan pristup glavni su razlozi zbog kojih je partnerstvo sa New Nordic Schoolom omogućeno samo najboljim svetskim školama. A jedna od njih upravo je Savremena, zahvaljujući čemu će i osnovci u Srbiji imati priliku da se školuju po visokim principima najkvalitetnijeg finskog obrazovanja.\nKako izgleda nastava po finskom modelu u Savremenoj?\nZbog svega ovoga savremeni osnovci izrastaju u uspešne, srećne i ispunjene mlade ljude koji poseduju znanja primenjiva u savremenom svetu, neguju vrednosti globalnog građanstva i sposobni su da se snađu u različitim kontekstima i nepredvidivim okolnostima 21. veka.\nNajkvalitetnije obrazovanje sada je dostupno i vašem detetu\nSavremena je širom regiona poznata kao Kembridž škola, u koju deca dolaze sa osmehom, a znanja usvajaju na interaktivan i moderan način. Zvanično partnerstvo sa prestižnim finskim New Nordic Schoolom potvrda je da je inovativan i posvećen rad ove jedinstvene osnovne škole prepoznat u svetskim okvirima. To je ujedno i nastavak misije Savremene da svojim učenicima pruži najkvalitetnija znanja i veštine primenjive u svim krajevima sveta.\nOmogućite svom detetu savremeno obrazovanje po najvišim finskim standardima.\nBest Toothpaste For Dogs Guide & Reviews\nJuli 15, 2021 November 9, 2021 013\nSvet: Nijedan smrtni slučaj od kovida u Japanu za 24 sata


Koliki je turistički potencijal hotelskih lanaca u Beogradu? | Gde Investirati\nSadašnja struktura gostiju beogradskih hotela je šarenolika, od mladih koji dolaze na produženi vikend do poslovnih ljudi iz Evrope.\nSignal da je tržište stabilno\nDosta stranaca dolazi na vikend iz Turske, verovatno zbog povoljnih letova, dok su najbrojniji poslovni ljudi iz onih zemalja sa kojima Srbija inače ima dobru privrednu saradnju – Italije, Nemačke, Austrije, kaže za Danas Ivan Vitorović, izvršni direktor hotela Mona, u čijem je sastavu i nedavno otvoreni hotel Argo u Ulici kralja Milana u Beogradu.\nOn kaže da je dobro što jedan takav renomirani hotelski lanac kao što je Hilton dolazi na tržište Srbije. “To je signal da je tržište stabilno i da drugi hotelijeri mogu da dođu i investiraju”.\nMeđutim, da li u situaciji kada se na godišnjem nivou otvara i po nekoliko hotela u glavnom gradu, i to sa tri ili četiri zvezdice, ima dovoljno posla za sve? Vitorović kaže da nema, bar ne za sada.\nOn navodi da je prosek popunjenosti kapaciteta za privatne hotele sa tri, četiri i pet zvezdica, koji su otvoreni poslednjih nekoliko godina, od 50 do 65 odsto, što je donji prag rentabilnosti.\nDa bi hotel funkcionisao normalno, ističe on, potrebno je da popunjenost soba godišnje u proseku bude minimum 65 odsto. Problem je i sve niža prodajna cena iz godine u godinu.\nFoto: Sava centar, savacentar.net\nZnačajan signal za razvoj kongresnog turizma biće rekonstrukcija i modernizacija Sava centra. Ukoliko bude napravljen dogovor sa nekim investitorom, ovaj kongresni centar ima potencijal da postane mamac za poslovne ljude, kao što je bilo osamdesetih godina.\nTrenutno, postoji interesovanje Delta holdinga, Aerodroma i slovenačke GGE ESCO i “kada bi se napravilo neko javno privatno partnerstvo, to bi bilo dobro”, smatra Vitorović.\n“Dobro je što Hilton dolazi, takvi hoteli su potrebni, ali posla nema za sve u hotelijerstvu”, kaže direktor Hotela M Desimir Popović.\nPrema njegovim rečima, Hotel M je registrovan kao kongresni hotel, i kapacitet od 10 sala, koje mogu da prime od 30 do 500 učesnika je nedovoljno popunjen.\n“Uspevamo da preživimo, ali u hotele mora i da se ulaže tako da nije lako”, napominje Popović.\nNedostaju luksuzni hoteli\nBeograd je dugo imao stare hotele u koje se nije ulagalo. U poslednjih nekoliko godina, Beograd broji više od 300 hotela sa tri i četiri zvezdice.\nOno što danas nedostaje u beogradskoj hotelskoj ponudi su hoteli sa pet zvezdica poput Square 9, Metropola ili Hyatta. St. Rigis, koji planira da zauzme prvih devet spratova buduće Kule Beograd, trebalo bi da popuni rupu u kategoriji najluksuznijih.\nOdlično kotirani na Bookingu U Beogradu su najbrojniji hoteli sa četiri zvezdice, poput Falkensteinera, Holiday Inn-a, Radison Blue-a, Courtyarda Arta, Envoy-a, Zire… Ima ih 179 u ponudi na Booking.com, a prenoćište u dvokrevetnoj sobi košta od 5.000 do 17.000 dinara, koliko je u Crowne Plazi. Onih sa tri zvezdice ima 136, a noć u njima staje između 4.000 i 8.000 dinara. Većina njih su mali hoteli, sa ne više od 20 soba, ali gotovo svi mogu da se pohvale odličnim ocenama na Bookingu.\nPrevious Kurs dinara: U četvrtak 122,62 dinara za evro\nNext Šta je suština direktnih stranih investicija i zašto smo zemlja jeftine radne snage\nTags HiltonHotelihotelski turizamIvan Vitorovićkongresni turizamSava CentarSt. Regis\nCategory Komercijalne nekretnineNajvažnije vestiNekretnineTurističke nekretnine\nOTP preuzeo Vojvođansku banku za 125 miliona evra\nMađarska OTP banka kupila je u petak 100% vlasništva u Vojvođanskoj banci i NBG Leasingu za 125 miliona EUR, dok se zaključenje transakcije očekuje do kraja ove godine.


PK Proloter Zrenjanin pobednik Mladost Kup-a 2010\nU subotu 15.05 održan je 11. plivački miting Mladost Kup u organizaciji PK Proleter koji je ujedno bio i najuspešniji klub sa osvojene 34 medalje. Učestvovao je 571 takmičar iz 26 klubova Srbije, Republike Srpske, Slovenije i Rumunije. Najuspešniji takmičari u ženskoj kategoriji bili su Ćosić Divna (Proleter) nezvanično rekord Srbije na 100 leđno, Crevar Aleksandra (Dinamo), Dragović Maša (Dinamo), Jeftenić Ana (Swim Star Bečej) nezvanično rekord Srbije na 50 delfin, Todorović Andrea (22. April), dok su medju muškarcima najvrednije rezultate ostvarili Trajković Nikola (Proleter), Lazarević Aleksandar (La Kolubara), Lakatoš Nikola (Novi Sad), Barna Andrej (Spartak) i Čeprkalo Mihajlo (22.April). Rezultate pogledajte OVDE a foto galeriju u prilogu. (foto: D. Nedimović)\nPet Medalja Srpskom timu - Dan-2 Akropolis 2010\nNa kraju 10-to dnevnih priprema u Atini (Grčka), Srpska reprezentacija uzela je učešće na 23. medjunarodnom mitingu "Akropolis Grand Prix 2010".\nDrugog dana ovog takmičenja, na 50-m bazenu Alimos, osvojeno je pet medalja: Čaba Siladji - zlato 50 prsno (29.03), Milica Ostojić - srebro 200 kraul (2:04.87), dok su bronzane medalje uzeli Ivan Lendjer - 100 delfin (55.79), Radovan Siljevski - 200 kraul (1:53.85) i Andjelka Petrović - 50 kraul (27.20). I ostali članovi nacionalnog tima u današnjim finilama, bili su sjajni (Tijana Vukanović, Jovana Nikolovski i Boris Stojanović. Pogledajte zvanične rezultate drugog dana Akropolis GP finala OVDE. (Foto: KOEHSF - I.Lendjer na pobedničkom postolju).


Član Evropskog parlamenta o današnjem sastanku sa srpskim poslanicima\nKukan: Interesuje nas i unutrašnji dijalog o Kosovu\n* Nadam se da će nam ovi razgovori pružiti šansu da bolje razumemo situaciju u Srbiji, kaže evroparlamentarac za Danas\nOvaj sastanak je dobra prilika da se diskutuje o izazovima u procesu pridruživanja Srbije Evropskoj uniji.\nStrazbur 13. septembar 2017. 14:00\nFoto: EPA/ YURI KADOBNOV\nDrago mi je što imamo šansu da otvoreno razmatramo pitanja kao što su osnovna prava i slobode ili funkcionisanje institucija i uloga parlamenta u procesu evropske integracije, kaže za Danas Eduard Kukan, poslanik Evropskog parlamenta koji predsedava današnjem sastanku Parlamentarnog odbora za stabilizaciju i pridruživanje EU-Srbija (POSP).\nKukan napominje da "sa interesovanjem gledamo na dugoočekivanu diskusiju u Srbiji o budućnosti odnosa sa Kosovom i želimo da saznamo od naših kolega kako bi se ova debata nastavila".\n- Takođe se radujem debati o rodnoj ravnopravnosti i nasilju u porodici. Pre samo nekoliko meseci Evropski parlament je naglasio značaj ove teme u kontekstu regiona Zapadnog Balkana. Nadam se da će nam ovaj sastanak pružiti šansu da bolje razumemo situaciju u Srbiji i dopustiti našim partnerima iz Skupštine Srbije da razumeju naša gledišta o kritičnim pitanjima u vezi sa procesom pridruživanja Srbije EU, ističe Eduard Kukan.\nSrpski i evropski parlamentarci razgovaraće danas i sutra u Strazburu. Kako se navodi u programu u koji je naš list imao uvid, glavne teme njihovih razgovora biće stanje pristupnih pregovora Srbije Uniji, dijalog između Beograda i Prištine, zaštita osnovnih prava i sloboda, uloga i funkcionisanje nezavisnih agencija i institucija, kretanja u privredi, uključujući funkcionisanje Sporazuma o stabilizaciji i pridruživanju, migrantska kriza, te pristupna pomoć EP nacionalnim parlamentima. Podsetimo, sastanak POSP-a trebalo je da bude održan pre nekoliko meseci, ali je odložen jer srpski poslanici nisu želeli da putuju u Strazbur, grad na francuskoj teritoriji, iz protesta što je sud u francuskom gradu Kolmaru nije izručio Ramuša Haradinaja Beogradu.\nPolitičke konsultacije predsednika\nKukan: Bez dokumenta o priznanju Kosova


Energyobserver - AHMETAJ: NOVA METODOLOGIJA PROŠIRENJA EU ZNAČI EVROPU U VIŠE BRZINA\nU autorskom tekstu za portal EUObzerver Ahmetaj upozorava i da bi eventualne promene u sadržaju i pristupu poglavlju 35 u pregovorima Srbije o članstvu u EU, koje se u slučaju Srbije odnosi na postizanje sveobuhvatnog sporazuma sa Kosovom, moglo da promeni dinamiku dijaloga Kosova i Srbije.\nAhmetaj navodi da je nakon blokade otvaranja pregovora sa Albanijom i Severnom Makedonojom EU izašla sa izmenama u procesu proširenja kako bi ubedila članice skeptične prema tom procesu u potrebu uključivanja Zapadnog Balkana.\nUz isticanje dobro poznatih kriterijuma i mape puta, fokus je na sankcijama za zemlje kandidate ako ne sprovedu reforme u zadatom roku.\nIstovremeno će grupisanje poglavlja u šest sektora imati uticaj i određene posledice na neke ili čak sve zemlje u procesu pristupanja, ocenila je Ahmetaj u autorskom tekstu "Podešavanje procesa proširenja - pogled sa Kosova".\nNa prvom mestu, kako je rekla, postepeno uklapanje u politike EU praktično znači da će zemlje Zapadnog Balkana dobiti pristup različitim sektorima ali da će jako teško stići do punog članstva.\n"Drugim rečima, uvodi se Evropa u više brzina", istakla je Ahmetaj koja je bivša kosovska ministarka za evrointegracije.\nEU će prihvatiti neku zemlju na osnovu svojih potreba i interesa dajući joj pravo na pristup pojedinim sektorima (finansijski, bezbednost, itd.) ali će i produžiti proces do punog članstva. Rezultat će biti selektivan proces i neće biti situacije u kojoj obe strane dobijaju.\nPored toga, iako deluje da će glasanje kvalifikovanom većinom pojednostaviti proces glasanja za kandidata u završnoj fazi, zbog dugotrajnog procesa u različitim fazama, zemlje kandidati teško da će stići do završne faze glasanja.\nKonačno, navodi Ahmetaj, sadržaj poglavlja 34 i 35 ostaje nepoznat a njihov budući uticaj nejasan.\nZa Kosovo je poglavlje 35 u pristupanju Srbije EU ključno jer je posvećeno dijalogu Kosova i Srbije. To poglavlje je, prema pregovaračkom okviru EU sa Srbijom, "vlasništvo" Evropske službe za spoljne poslove (EEAS) a ne Evropske komisije, podseća ambasadorka Kosova u Briselu.\nDijalog Kosova i Srbije i sporazumi postignuti u tom procesu automatski postaju merila za Srbiju u pristupanju i napredak u dijalogu je obavezan za budući napredak Srbije u pristupnom procesu.\nUnošenjem promena u sadržaj i pristup tom poglavlju... mogao bi da se pokrene lanac promena u dinamici dijaloga Kosova i Srbije, smatra Ahmetaj.\nInače, Srbija se od početka pregovora sa EU u januaru 2014. žali da pregovara 29 (28 članica plus Kosovo) umesto sa 28 članica (danas 27, posle Bregzita) i da nosi veliki teret.\nNamera Srbije bila je da izmesti poglavlje 35 iz EEAS u sektor proširenja u EK, piše Ahmetaj i dodaje da to pitanje, iako deluje kao tehničko, ima politički uticaj.\nUkoliko bude promena nadležnosti, sadržaja i procedure za poglavlje 35 u pregovorima Srbije sa EU, onda će se ono smatrati kao poglavlje za "ostalo". Tada bi bilo poslednje na listi i manje važno i uključivalo bi sva preostala pitanja.\nKada se to prevede na situaciju oko Kosova, to znači da bi sva nerešena pitanja između Kosova i Srbije ostala na čekanju dok Srbija ne stigne do finalne faze pregovora, navela je Mimoza Ahmetaj.\n"U tom slučaju će Kosovo biti u zastoju i potpuno zavisiti od spremnosti i velikodušnosti Srbije za budući napredak", rekla je Ahmetaj.\nOna je istakla da je zbog toga od velikog značaja da nova metodologija ostane kod prvobitne ideje oko poglavlja 35 i da ne menja ili daje zemlji kandidatu pravo da bira kako želi da pregovora o tom poglavlju.\n"Više je nego važno imati političku odluku i sporazum između Kosova i Srbije tako da svaka zemlja može da nastavi svoj put u EU", napisala je u autorskom tekstu ambasadorka Kosova u EU.\nPrema njenim rečima, EU i procesu proširenja je potrebno više političkih odluka i obavezivanja lidera i članica EU, kao i jasna poruka Zapadnom Balkanu.\nKako je dodala, nova metodologija bi mogla da unese u proces još veću konfuziju i preklapaće se sa ranijim dokumentima.\n"Kupovina vremena nikome neće koristiti - već smo mnogo izgubili do sada", zaključila je Mimoza Ahmetaj.


Dudić istakao period sutrašnje utakmice za koji smatra da će biti ključan\nFudbaleri Veleža će sutra od 20h u Atini igrati revanš meč drugog kola kvalifikacija za Ligu konferencija protiv AEK-a.\nU izjavi koju prenosi “Avaz”, Feđa Dudić, trener Mostaraca, meč je najavio na sljedeći način:\n“U AEK-u će sad sigurno uraditi sve da naprave preokret, poznajemo grčki mentalitet i moramo biti spremni. Ključno će biti prvih 20 minuta utakmice i ako ne primimo gol u tom periodu, vjerujem da ćemo imati dobre šanse.\nPokušaćemo naučiti od grešaka Sarajeva kada su protiv Atalante primili rani gol. Možemo biti bolji u odbrani i u kontrapadima, analizirali smo protivnika, imaju nešto sporiju odbranu, spremni smo za sutrašnju utakmicu”.\nFotografije sa posljednjeg treninga “Rođenih” pred ovu utakmicu možete pogledati ovdje.\nPrethodni članakPosljednji trening fudbalera Veleža pred sutrašnji meč protiv AEK-a (FOTO)\nNaredni članakOlimpijakos i Šerif novim pobjedama prošli u treće kolo kvalifikacija (VIDEO)


Nagradni konkurs Pošte Srbije 'Piši Deda Mrazu' počinje 1. novembra | Boom93\nPošta Srbije pozvala je najmladje uzrasta do 10 godina da učestvuju na konkursu, “da budu kreativni i da, otkrivajući lepote umetnosti i pisane reči, oslobode svoj talenat i prepuste se mašti”.\nIz Pošte Srbije su poručili da mladi autori mogu da se oprede za crtež, kolaž, stihove, priču, poruke, čestitke, želje, ili kombinovati literarne i likovne tehnike i formate.\nUčešće može biti samostalno, ili grupno – slanjem grupnih radova preko predškolskih i školskih ustanova.\nRadove će ocenjivati stručni žiri, a Pošta Srbije će nagraditi po tri najbolja autora u obe konkurencije.\nRadove treba dostaviti na adresu: Poštanski pregradak 900, 11000 Beograd 6, sa naznakom: Nagradni konkurs “Piši Deda Mrazu”.\nKonkursom, koji se ove godine održava 18. put zaredom, Pošta Srbije tradicionalno podstiče razvoj dečje kreativnosti i negovanje kulture pisanja i pismenosti.\nNa prošlogodišnjem konkursu učestvovalo je više od 11.000 mališana.\nOznakeBraničevski okrug Nagradni konkurs Piši Deda Mrazu Pošta


Čovek koji je predratne 1939. godine od sigurne smrti spasio 669 jevrejske dece, svoju tajnu bi odneo u grob da slučajno nije pronađena sveska sa njihovim imenima i podacima. U oktobru ove godine, 75 godina kasnije, u zamku Hradčani u Pragu, predsednik Češke Miloš Zeman mu je uručio najviše državno odlikovanje - Orden Reda belog lava.\nNikolas Vinton, poreklom nemački Jevrejin, a 1939. godine mladi agent londonske berze, planirao je te jeseni putovanje na skijanje u Švajcarsku. Nakon što je primio poziv za pomoć od svog prijatelja Martina Blejka, aktiviste Britanskog komiteta za pomoć izbeglicama iz Čehoslovačke, promenio je planove i uputio se u Prag. Videvši u kakvim uslovima žive jevrejska deca u Čehoslovačkoj pod terorom nacističkog protektorata, mladi Englez je započeo borbu na dva fronta.\nPrvo je uspeo da ubedi čehoslovačke vlasti da dozvole emigraciju dece uz dozvolu roditelja i Nemačku da dozvoli tranzit vozova. Drugi, podjednako težak zadatak bio je da pronađe smeštaj za veliki broj jevrejske dece koju je malo ko u predratnoj Evropi bio spreman da prihvati. Naišao je na razumevanje samo u svojoj domovini, ali je lično morao da obezbedi dokumenta i finansijska sredstva u visini od £50 za svako dete, za slučaj povratka kući.\nTokom 1939, u osam misija evakuacije pomoću Kindertransport vozova uspeo je da pošalje u Veliku Britaniju 669 mališana, koje su u nacističkom okruženju čekali koncentracioni logori i sigurna smrt. Sve podatke o deci i njihovim porodicama je pažljivo beležio u nadi da se njegove slutnje neće obistiniti i da će se jevrejska deca vratiti svojim roditeljima. Pakao rata koji je usledio ga je demantovao, ali je utoliko njegovo delo bilo značajnije za čovečanstvo.\nNakon rata i potrage za matičnim porodicama, sa saznanjem da jevrejska siročad više nemaju kome da se vrate, Nikolas Vinton nije video potrebu da svoje delo obelodani, niti da preuzme zasluge za ono što je video kao tragove spasa u ratnom paklu.\nSve do 1988. godine živeo je potpuno anonimno, radeći svoj posao brokera, dok njegova supruga Greta nije pronašla svesku sa podacima o transportovanoj deci. Poštujući njegovu želju da o tome ne govori, ali istovremeno zainteresovana da sazna šta se desilo sa decom, Greta je poslala pisma na adrese britanskih porodica gde su pre 50 godina bila smeštena. Veliki broj dece, tada već starijih ljudi, javilo se da izrazi svoju zahvalnost čoveku čije ime do tada nisu znali, ali su mu dugovali svoje živote.\nTako je Vintonova lista na kojoj su dostupni originalni zapisi iz 1939. godine izašla u javnost, o njegovom delu su progovorili istoričarka holokausta Elizabeta Maksvel, državnici i mediji.\nSećanja Nikolasa Vintona su mnogo kasnije otkrila detalje ovog poduhvata i donekle demistifikovala njegov stav da o tome ne govori. Poslednja grupa dece, njih 250, koja je trebalo da napusti Prag 1. septembra 1939. godine, nikada nije transportovana jer je tog dana Hitler napao Poljsku, započeo Drugi svetski rat i zauvek zapečatio sudbine dece koja su ostala u svojim jevrejskim porodicama. Taj neuspeh Vinton nikada nije preboleo. Smatrajući da su nakon otpočinjanja rata za Čehoslovačku decu više uradili humanisti Beatris Velington, Dorin Variner i Trevor Čedvik, koji su se za njih borili u opasnim ratnim uslovima, želeo je da njegovi mirnodopski napori za spas Jevreja ostanu nepomenuti u istoriji.\nNa dodeli priznanja, gde su prisustvovali i ljudi spaseni u Kindertransport vozovima, Ser Nikolas Vinton, danas star 105 godina je izjavio:\n„Imao sam jasniju sliku od drugih, svakako jasniju nego evropski političari, šta se dešava u Nemačkoj. Sarađivao sam sa izbeglicama iz Nemačke u to vreme. Oni su znali da su životi ljudi u opasnosti.\nHvala ljudima iz Velike Britanije koji su prihvatili decu i hvala mnogim Česima koji su tada rizikovali svoje živote u borbi da ih bezbedno izbave.\nNa neki način nije trebalo da živim tako dugo i da dam priliku svim tim ljudima da preuveličavaju ono što sam uradio, čini mi se, pre 100 godina. Ja sam samo imao sreće da budem u pravo vreme na pravom mestu.”\n„Porodica” Nikolasa Vintona, tadašnja deca koju je spasio i njihovi potomci, danas broji više od 5,700 ljudi. Jedan od njih je i Alf Dabs, nekadašnji ministar u vladi Tonija Blera, koji je kao šestogodišnjak u poslednjoj grupi napustio Prag. Za razliku od druge dece, njega je u Liverpulu sačekao biloški otac, koji je uspeo da izbegne iz Čehoslovačke neposredno pre nacističke okupacije.\nDa je bilo po Vintonovoj želji, svet nikada ne bi saznao za „britanskog Šindlera”. Priča o njemu je postala poznata široj svetskoj javnosti tek kada se 1998. godine slovački reditelj Matej Minac zainteresovao za Vintonovo delo i snimio filmove Svi moji voljeni (1999), Moć dobrog: Nikolas Vinton (2002) i Nikijeva porodica (2011).\nPre češkog odlikovanja, Ordena Reda belog lava, Ser Nikolas Vinton je dobio plemićku titulu od britanske kraljice Elizabete Druge.\nizvor: The Independent i Nicolas Winton\nnapomena: Nikolas Vinton je preminuo nakon objave ovog članka, 1. jula 2015. godine, u svojoj 107. godini.\nOrden Reda belog lava\nPlemenito i dirljivo. Osećam se kao jedan od preživelih...


Bosna i Hercegovina, 20. decembar/prosinac 2006.\nSrijeda/sreda, 20. decembar/prosinac 2006.\nDanas je istekao rok koji je Ustavni sud BiH dao Federaciji i Republici Srpskoj da provedu izmjene entitetskih simbola, odnosno grbova i zastava, a u Republici Srpskoj i himne ovog entiteta. Po tom pitanju entiteti nisu ništa uradili, a Ustavni sud će u januaru odlučiti hoće li kakve sankcije zbog toga snositi entitetske vlasti.\nU Odeljenju za ratne zločine Suda BiH danas je počelo suđenje u predmetu Željko Mejakić i drugi. Ovaj predmet je prema odluci Haškog tribunala ustupljen vlastima BiH. Četvorica bosanskih Srba optužena su za zločine počinjene u najzloglasnijim logorima u BiH – Omarska, Keraterm i Trnopolje.\nPozajmi struje od komšije\nNakon akcije otpisa starih dugova Elektroprivreda kreće u novu akciju isključenja neredovnih platiša. Kako se snalaze oni koji u XXI vijeku žive uz svijeću?\nU budžetu Federacije BiH u ovoj godini od privatizacije preduzeća očekivao se prihod od 32 miliona konvertibilnih maraka. Za prvih 10 mjeseci, međutim, ovaj entitet nije dobio niti jedan jedini fening od privatizacije, potvrdio je nedavno još uvijek aktuelni federalni premijer Ahmet Hadžipašić. U međuvremenu, nakon oktobarskih izbora Vlada RS-a konstituisana je u rekordnom vremenu, a nakon spektakularne prodaje Telekoma uslijedile su najave za nove investicije.\nNadležne policijske službe u BiH dobile su povjerljivu informaciju o pripremi atentata na premijera Republike Srpske Milorada Dodika. Prema ovom dokumentu, atentat na Dodika trebalo bi da bude izvršen u Sarajevu prilikom njegove posjete Kancelariji visokog predstavnika, a izvršili bi ga pripadnici «zemunskog klana» uz pomoć kriminalaca iz BiH, okupljenih oko Ramiza Delalića Ćele.\nElektronski i pisani mediji na Kosovu ne posvećuju dovoljno pažnje kretanjima koja se odnose na nacionalne manjine i samim manjinama, konstatovano je tokom konferencije na temu «Mediji i manjine» koju je organizovala Poslanička grupa 6+ u Skupštini Kosova, a koju čine predstavnici turske i bošnjačke zajednice.\nJajce na listi UNESCO baštine?\nPočetkom iduće godine u sjedište UNESCO-a u Parizu bit će dostavljen nominacijski fajl historijske gradske jezgre Jajce, nakon čega bi se još jedan kulturni spomenik iz Bosne i Hercegovine mogao naći na popisu svjetske baštine.\nIako su žene vrlo često žrtve diskriminacije na svojim radnim mestima, o ovom problemu u društvu malo se govori.


Susret Brajović – Veber: Reforme treba da znače unapređenje a ne nazadovanje na putu EU integracija – Socijaldemokrate Crne Gore\nPredsjednik Socijaldemokrata Ivan Brajović susreo se sa ambasadorom Savezne Republike Njemačke u Crnoj Gori Robertom Veberom. Na sastanku je razgovarano o društveno-političkim procesima u Crnoj Gori sa posebnim naglaskom na određena zakonska rješenja koja su važna za dalji integracioni put Crne Gore. Sastanku je, ispred Socijaldemokrata, prisustvovao i poslanik Boris Mugoša.\nPredsjednik Brajović je istakao važnost saradnje sa ambasadom SR Njemačke, posebno ističući podršku te zemlje na putu Crne Gore ka EU i NATO. Brajović je iskoristio priliku da ambasadora Vebera upozna sa svim tačkama sporenja između vlasti i opozicije i stavovima Socijaldemokrata po tim pitanjima, među kojima su izmjene zakona o tužilaštvu, državnim službenicima i namještenicima, sve veće društvene podjele u državi, revanšizma u javnom sektoru, teokratizacije Crne Gore i urušavanja njenog građanskog, multietničkog i sekularnog karaktera, tenzija i miješanja spoljnih faktora u susret lokalnim izborima u Nikšiću, problematičnim kadrovskim rješenjima posebno u bezbjednosnom sektoru koja mogu ozbiljno ugroziti našu poziciju u NATO-u. On je, takođe, izrazio zabrinutost zbog izuzetno kompleksne epidemiološke situacije u državi, ističući da Crna Gora nažalost još uvijek nije nabavila niti jednu vakcinu protiv novog koronavirusa.\nPoslanik Socijaldemokrata Boris Mugoša je ukazao na nedovoljnu transparentnost u mnogim aktivnostima nove većine, nedostatak istinskog i inkluzivnog dijaloga, odsustvo javnih rasprava povodom veoma osjetljivih i sistemskih zakonskih rješenja, predlaganje zakona bez mišljenja Evropske komisije, Venecijanske komisije, raznih strukovnih udruženja, odbijanje nekoliko inicijativa za saslušanja u Parlamentu povodom izuzetno važnih tema.\nBrajović i Veber su se saglasili o neophodnosti dijaloga svih političkih subjekata u Crnoj Gori, posebno u Parlamentu, postizanja kompromisa oko evropskih vrijednosti, kao i oko toga da politički subjekti, kako vlasti tako i opozicije, moraju pokazati odgovornost i doprinijeti poštovanju mjera u borbi protiv epidemije. Posebno su istakli potrebu napredovanja u reformama kada je u pitanju vladavina prava, koje treba da znače unapređenje a ne nazadovanje u sprovođenju reformi pravosuđa. U tom smislu su istakli da je potreban sveobuhvatan proces konsultacija sa svim relevantnim domaćim i međunarodnim subjektima prilikom pripreme zakonodavstva u oblasti sudstva i tužilaštva.


Vesti online / Srpski informativni portal / Morava spaja braću\nMorava spaja braću\nSaradnja dve folklorne grupe Morava, sa dva kontinenta, započela je prošle godine tokom 31. festivala folklora u Bonirigu kada su mladi iz Amerike, između ostalih, posetili i srpsku zajednicu u Melburnu.\nTri decenije sa harmonikom\nGost večeri bio je profesor harmonike Dragan Krnjeta koji će narednog vikenda u Melburnu obležiti tri decenije profesionalnog rada u Australiji.\nPutovanje u Ameriku biće prilika da mladi iz srpske zajednice Melburna, pokažu srpskoj dijaspori širom američkog kontinenta, kako oni neguju tradicionalne običaje, kulturu i jezik na Petom kontinentu. Pored San Dijega, gde će biti učesnici njihovog folklornog festivala, članovi srpske zajednice iz Melburna, trebalo bi da gostuju u Los Anđelesu, Čikagu i Njujorku.\nKako nam je rekao koreograf Slobodan Benđo, za mnoge u folklornoj grupi to bi bio prvi odlazak u Ameriku, gde će imati priliku da vide kako tamo žive naši zemljaci, ali i da se produbi saradnja dve folklorne grupe. Tamo će biti i formalizovano bratimljenje dva ansambla koje je najavljeno prošle godine.\nTokom prošlogodišnje posete mladih iz Amerike, ovde su se rodile i nove ljubavi između njih i mladih iz Australije, nova poznanstva i prijateljstva.\nZabavu i da što lakše dođu do potrebnih sredstava za put, pomogao je veliki broj posetilaca, a svojim nastupima i folklorna grupa Šumadija iz Kizboroa i grčki folklorni ansambl Manasis iz Melburna. Sva tri ansambla priredila su celovečernji zabavno- muzički program ispunjen koreografijama iz Srbije i Grčke.


Udružile se beogradske kafane, muzika kreće u 18 časova u traje do 22 časa – UDARNA VEST . rs\nutorak, 26. oktobra, 2021 utorak, 26. oktobra, 2021 3 min read UdarnaVest .rs\nPremijerka Srbije Ana Brnabić je nakon održane sednice Kriznog štaba, 20. oktobra, rekla kako je odluka štaba da se uvedu ovi sertifikati baš u to vreme, jer „posle 22 časa obično kreće masovnije druženje, grljenje, muzika“, piše Biznis Telegraf.\nBeogradske kafane nisu ostale imune na novu meru, te su udružene pokrenule inicijativu „Najbolje kafane postaju kafane solidarnosti“, o čemu je bilo više reči na društvenim mrežama.\n– Radićemo do 22h, dok ne vidimo kako se odvija situacija. Iskreno, zdravlje je na prvom mestu i nadamo se da će situacija da se stabilizuje. Muziku smo prebacili na termin od 18 do 22 časa – kaže Cucić za naš portal i dodaje:\n– Pokrenuli smo ovu inicijativu, jer Srbi ionako imaju milion podela, samo nam je još ova falila. Svakako je i kratak period za prilagođavanje; za 4 dana ne možemo svi da se vakcinišemo, revakcinišemo i plus da prođu dve nedelje nakon druge vakcine, jedino ako nadležni mogu da nam pozajme vremensku mašinu ili da pozovu Hari Potera da to sredi.\nNa pitanje vezano za potencijalni efekat novih mera, direktor zvezdarske pivnice smatra da „neće uroditi plodom i da je mnogo efikasnije da im je rečeno da zatvore na 15 dana dok se smiri situacija, a da nakon toga nastave normalno“.\n– Da možemo barem ove godine da proslavimo Novu Godinu – istakao je Vojin Cucić.\ncovid19rs, kovidpropusnice, Kriznistab, novemere, srbija


Direktor iranske humanitarne organizacije BIRDS posjetio Bosansko-podrinjski kanton Goražde\nPomoć održivom povratku prioritet!\nU posjeti Bosansko-podrinjskom kantonu Goražde 24.05.2006.godine boravio je direktor iranske humanitarne organizacije BIRDS Mohammad Sodouri sa saradnicima.\nNa sastanku kod Premijera BPK-a Goražde Nazifa Uručija, kojem su prisustvovali i goraždanski muftija Hamed ef. Efendić i ministar za socijalnu politiku, zdravstvo, raseljena lica i izbjeglice Muhamed Hadžić, razgovarano je o projektima pomoći i podrške ove humanitarne organizacije održivom povratku izbjeglih i raseljenih lica na području cjelokupne Gornje-drinske regije.\nPosebnu pažnju iranska humanitarna organizacija „BIRDS“ i njen ured u Sarajevu posvetili su direktnoj pomoći povratnicima radi njihovog ekonomskog jačanja i razvoja poljoprivredne proizvodnje i stočarstva. Svoje aktivnosti u BiH ova organizacija usmjerila je na tri sektora: poljoprivredu, obnovu i izgradnju i edukaciju. Kroz edukacioni centar u Goraždu (kursevi informatike za muškarce i kursevi šivanja za žene) u prošloj godini prošlo je 500 polaznika. Prema riječima direktora Mohammada Sodourija projekti BIRDS-a u 2005. godini bili su više usmjereni prema sjevernoj Bosni, ali će se u ovoj godini više pažnje posvetiti istočnoj Bosni, pa tako i povratnicima na području Bosansko-podrinjskog kantona Goražde.\n„Naš cilj je da dajemo donacije istinskim povratnicima, vrijednim i poštenim ljudima, i da od naših donacija koje nisu velike, imaju koristi ti ljudi, ali i cijela regija“- kazao je gospodin Sodouri. Svi ovi projekti realizovani su posredstvom Islamske zajednice ili Merhameta, kako bi donacije došle u prave ruke, istaknuto je ovom prilikom.\nUz riječi zahvalnosti na svemu što Vlada Islamske Republike Iran čini za narod Bosne i Hercegovine pa tako i za stanovnike ovog kantona, Premijer BPK-a Goražde Nazif Uruči kazao je su da su projekti održivog povratka na području cijele Gornje-drinske regije prioritet, obećavši pomoć kantonalnog ministarstva za raseljena lica i izbjeglice prilikom konkretizovanja stvarnih potreba i spiskova ljudi kojima je ova pomoć najpotrebnija.\nDirektor iranske humanitarne organizacije BIRDS Mohammad Sodouri prisustvovao je danas svečanoj podjeli certifikata za 300 Goraždana koji su uspješno završili kurseve u edukacionom centru ove organizacije.


Mirjana Mrkalj dobitnica nagrade Najmenadžerka regiona jugoistočne Evrope – Bankar.me\nMirjana Mrkalj dobitnica nagrade Najmenadžerka regiona jugoistočne Evrope\nJuly 3, 2019 CRNA GORA, SVE VIJESTI, TURIZAM Leave a comment\nGeneralna direktorica hotela Splendid Conference& Spa Resort, Mirjana Mrkalj, dobitnica je nagrade Najmenadžerka regiona jugoistočne Evrope za ovu godinu.\nŽiri evropskih menadžera proglasio je i hotel Splendid za hotel godine.\nIz Montenegro stars hotels group, u okviru koje posluje Splendid, kazali su da će Mrkalj nagrada, koju je dobila u konkurenciji 67 menadžera iz 17 država Evrope, Rusije i Sjedinjenih Američkih Država (SAD), biti uručena sjutra na biznis manifestaciji Najmenadžer u Sarajevu.\nMrkalj je kazala da je priznanje potvrda da ide u dobrom pravcu, ali i podsjetnik na veliku odgovornost da se ukazano povjerenje opravda.\n„Ovo je dodatni impuls za dalje usvršavanje kako bi rezultatati bili još bolji“, poručila je Mrkalj.\nOna je nagrađena za izuzetna poslovna dostignuća, rast, razvoj i ukupne rezultate koje je ostvario hotel Splendid, koji je nagrađen za vrhunski kvalitet smještaja, usluge i raznovrsnost vanpansionske ponude.\nMrkalj je navela da joj je priznanje utoliko draže jer vodi hotel u kojem su, kao i u kompaniji Montenegro stars, žene na mjestima odlučivanja, što je rijedak primjer u Crnoj Gori i regionu.\n„Iz ličnog primjera želim da ohrabrim žene da će, ukoliko su spremne da vrijedno rade, trude se i ulažu u nova znanja i veštine, otvoriti sebi put ka vrhu, a možda i važnije od toga, da će se na taj način ostvariti kreativno što će im svakodnevno davati snagu da sa osmijehom obavljaju svoj posao i budu najbolja verzija sebe“m saopštila je Mrkalj.\nPrevious Zakupci će sami određivati vrijeme naplate plažnog mobilijara\nSljedeći Tužio banku jer nije postavljen za direktora\nGoogleova usluga za elektroničku poštu uskoro će dvostepenu provjeru učiniti automatski aktivnom, čime se nada …


Kamaz planira početak serijske proizvodnje samovozećih automobila do 2022. - Auto Republika\nПочетна Vesti Kamaz planira početak serijske proizvodnje samovozećih automobila do 2022.\nKamaz planira početak serijske proizvodnje samovozećih automobila do 2022.\nSerijska proizvodnja autonomnih vozila iz Shuttle serije bi mogla da počne u pogonima Kamaza do 2022. godine. Značajna izjava je stigla od zamenika generalnog direktora kompanije Kamaz, Gumerova a data je novinskoj agenciji TASS. To je bez sumnje čini kredibilnom.\n“Trenutno posedujemo četiri prototipa na osnovu kojih je tehnologija i razvijena. Naredne godine se nećemo baviti proizvodnjom prototip primeraka, već ćemo raditi na postojećim. Angažovani smo u ovom periodu na razvoju pojedinih segmenata na tim primercima. Sprovodimo brojne testove u zatvorenim prostorima i na parking površinama.”\n“Možda ćemo u međuvremenu dobiti i povratne reakcije sa tržišta, od naših klijenata. Nakon toga, negde tokom 2021. godine, sprovešćemo probne operacije pod našom kontrolom. Verovatno ćemo imati spremno vozilo za velikoserijsku proizvodnju koje će biti u stanju da se u zatvorenom prostoru, i limitiranom brzinom, autonomno kreće, negde u 2022. godini,” rekao je Gumerov.\nKao što smo ranije izveštavali, Kamaz-1221 Shuttle, čisto električni autobus sa mogućnošću prevoza do dvanaest osoba je testiran u Kazanu tokom juna ove godine. Kamaz takođe planira da izvrši zaokret ka autonomnim vozilima namenjenim transportu unutar, to jest između kompanijskih pogona. Prema navodima zamenika direktora, to se može dogoditi već za koji mesec.\n“Sledeće godine ćemo predstaviti transport autonomnim vozilima koji je već u vazi probnih testiranja, između naših fabrika,” zaključio je Gumerov.\ntagovi: autonomna vozila kamaz Kamaz-1221 rusko tržište Shuttle\nprethodni Predstavljen Ford Focus Active\nsledeći Ko je bolji na snegu, 4WD sa letnjim gumama ili 2WD sa zimskim pneumaticima? (VIDEO)\nGeely raspisao konkurs za izbor naziva svog rivala Modelu 3


Evropski poslanici složni o novoj rezoluciji o Srebrenici – Centar savremene politike\nSTRAZBURG – Poslanici Evropskog parlamenta smatraju da bi donošenje nove rezolucije o Srebrenici u toj instituciji bilo značajno, jer bi se time na dostojanstven način obeležila 20.godišnjica masakra, a evropske institucije pozvale da spreče da se tako nešto ikada više ponovi.\nOni takođe smatraju da bi nova rezolucija doprinela procesu pomirenja i time unapredila evropsku perspektivu regiona.\nInicijator rezolucije, hrvatski poslanik Ivan Jakovčić iz poslaničke grupe ALDE (Savez liberala i demokrata za Evropu), izjavio je da je njegov cilj da „Evropski parlament obeleži dvadesetogodišnjicu najgoreg masakra u Evropi posle Drugog svetskog rata na dostojanstven način“.\nOn pri tome smatra da je manje važno da li će biti usvojena kao dokument, ili biti deo govora predsednika Evropskog parlamenta Martina Šulca na plenarnoj sednici.\nKonferencija predsednika Evropskog paralamenta će naime 2. jula odlučiti da li će nacrt rezolucije biti stavljen na dnevni red plenarne sednice od 7. do 9. jula, ili će biti data kao izjava predsednika Evropskog parlamenta Martina Šulca i lidera poslaničkih grupa u Evropskom parlamentu.\nPredlog rezolucije poziva sve evropske institucije da učine sve što je u njihovoj moći da se zločini poput onih u Srebrenici ne ponove, naveo je Jakovčić.\nRezolucija takođe poziva Evropski savet i Evropsku komisiju da na dvadesetogodšinjicu masakra „pošalju jasnu poruku zemljama Zapadnog Balkana da imaju evropsku peršpektivu i da oni podržavaju proces proširenja, kao i proces regionalne saradnje,“ dodao je Jakovčić, a objavljeno je na poratalu europeanwesternbalkans.com.\nU izjavama za ovaj portal, članovi Evropskog parlamenta iz drugih političkih grupa iznali su slično mišljenje.\nSlovenački poslanik Franc Bogovič iz poslaničke grupe EPP (Evropska narodna partija) rekao je da podržva nacrt rezolucije, a dvadestogodišnjica ovog, kako kaže, „najvećeg zločina protiv čovečnosti u Evropi posle Drugog svetskog rata“, po njemu je prilika da ne samo Evropa, već i Zapadni Balkan obeleže godišnjicu većom integracijom u EU i prekograničnom saradnjom.\nOn je takođe rekao da snažno veruje da EU treba da ubrza proces proširenja na zemlje Zapadnog Balkana, i „predloži jasnu evropsku perspektivu u ovom području“.\nSlovenačka poslanica Tanja Fajon iz grupe S&D (Progresistička alijansa socijalista i demokrata) ocenjuje da s obzirom na osetljvost teme, konačna odluka o usvajanju rezolucije o Srebrenici u Evropskom parlamentu još nije jasna.\n„Istovermeno S&D je odlučio da u subotu podrži rezoluciju. Očekujem da će konačna odluka biti jasnija krajem nedelje ili što je pre moguće,“ rekla je Fajon.\nOna smatra da je veoma važno da Evropski parlament usvoji rezoluciju uoči godišnjice.\n„Iako nijedan dokument ne može da popravi ono što se dogodilo, priznanje da je to zločin gencida u kome je bilo mnogo žrtava, uključujući bebe, žene i decu, dok se još traga za brojnim nestalima, znači mnogo onima koji su izgubli članove porodice i prijatelje“. navela je Fajon.\nOna takođe smatra da do trajnog pomirenja može doći samo ako se rasvetli cela istina, „bez obzira da li je to u interesu svih strana“.\nSamo kada svi priznaju svoj deo krivice i kada je ona jasno i glasno osuđena, možemo govoriti o procesu pomirenja, koje je od ključnog značcaja za region i generacije pred nama, navela je ona.\n„Otuda je jasno da je odgovornost lidera Bosne i Hercegovine ali i Evrope i sveta, zaista velika kada je reč o priznavanju i osudi ovog zločina. Razumenvanje istorije na neki način predstavlja upozorenje i da se takvi zločini nikada ne mogu ponoviti u Evropi. Mir nije nesto što nam je dato, već se moramo stalno boriti za njega, iz dana u dan“, kaže Fajon.\nPotpredsednica Evropskog parlamenta iz grupe Zeleni/EFA (Zeleni – Evropski slobodni savez) Ulrike Lunaček izjavila je da ona i njena poslanička grupa snažno podržavaju rezoluciju o Srebrenici.\nPo njenom mišljenju važno je da „rezolucija podseti na žrtve genocida u Srebrenici i izrazi saučešće porodicama i preživelima“.\nMeđutim, kako dodaje, da rezolucija treba takođe da podrži organizacije puput Udruženja majki enklava Srebrenica i Žepa, „imajući u vidu njihovu ključnu ulogu u podizanju svesti o ovom događaju i izgradnji šireg osnova za pomirenje među svim građanima BiH“.\nNa kraju, Evropski paralament, civilno društvo i građani BiH treba da iskorsite dvadesetogodišnjicu masakra u Srebrenici kao priliku da pojačaju proces pomirenja i saradnje u reginu koji je ključni preduslov kako bi zemlje regiona mogle da napreduju ka EU,“ ocenila je Lunaček.\nNacrt nove rezolucije odaje poštu svim žrtvama, naglašava značaj prevencije i kažnjavanja genocida i zločina protiv čovečnosti, naglašava značaj politike pomirenja i podržava proces pridruživanja zemalja Zapadnog Balkana EU, objavljeno je na poralu european.westernbalknas.com, a ostaje da se vidi da li će tekst dodatno biti izmenjen amandmanima.\nEvropski parlament je inače već doneo dve rezolucije o Srebrenici.\n16.06.2015. 16.08.2015. EditorEuropean Western Balkans, Evropski parlament, Franc Bogovič, Ivan Jakovčić, Srebrenica, Tanja Fajon, Ulrike Lunaček\nPrethodno Prethodni članak: Han: Tempo procesa pristupanja EU diktira Srbija\nSledeće Sledeći članak: Eduard Kukan: Zapadnom Balkanu je mesto u Evropi


Matijašević: Najvažniji mi je dobar odnos igrača i uprave\nSportski direktor Čukaričkog Vladimir Matijašević rekao je da je za njega prioritet da odnos igrača i uprave besprekorno funkcioniše, da se ne obazire na kritike o sebi i najavio dolazak dva igrača u ekipu.\nU opširnom intervju za današnji Sportski žurnal Matijašević je naveo da su priče o njegovom sukobu sa šefom stručnog štaba Nenadom Lalatovićem "gluposti" jer se poznaju 20 godina tokom kojih se podrazumeva da je bilo rasprava, ali da pre svega imaju otvoren odnos u kom sve govore jedan drugom.\n"U Srbiji je normalno komentarisati tuđ rad. U jednom trenutku si najgori, tako su pričali za Terzu u Zvezdi i za ljude koji vode Partizan, a sad su najbolji. Hvala onima koji misle da sam uspešan, ali i onima koji nisu tog mišljenja. Znam da se o meni priča da sam ovakav i onakav, ali se ne obazirem na to. U klubovima je najvažnije napraviti dobru atmosferu . Ako se i pogreši kod jednog igrača nije strašno, ali uvek se trudim da napravimo dobar transfer. Želimo da odnos između igrača i uprave bude dobar i dok god budem radio ovaj posao gledaću da to besprekorno funkcioniše", rekao je direktor.\nGovorilo se za Čukarički da je uzimao "otpatke" Zvezde i Partizana podsetio je Matijašević i dodao da se to onda može odnositi na Srniće i Stojkovića, koji su se vratili na velika vrata u Zvezdu i time dokazali da nije bilo greške u proceni kluba sa Banovog brda.\nVezano za igrački kadar sportski direktor je najavio dolazak Miladina Stevanovića i eventualno još jednog bočnog igrača ukoliko ova ekipa ostane na okupu. "Uvek radimo tako da izbacimo jednog igrača koji je za prodaju da popuni budžet, njegovo mesto popunimo drugim mladim igračem i tako nastavljamo dalje".\nMatijašević je rekao da Lalatović sigurno ostaje u Čukaričkom do juna, jer je trener koji pravi dobre rezultate i drugarski mu poželeo da prevaziđe neke nedostatke da bi mu karijera išla u pravcu u kom želi.


Ukupno 20 odsto ispitanika u Srbiji je potvrdilo da je pohađalo antikorupcijsku obuku, dok je 14 odsto ispitanika izjavilo da su u zadnje dve godine učestvovali u proceni antikorupcijskih rizika, što je u oba slučaja niže od globalnog proseka. „Vidimo da u Srbiji formalno postoje antikorupcijske politike u većini kompanija i da veliki broj rukovodioca ističe posvećenost tim politikama. Međutim, samo postojanje formalnih politika nije dovoljno. Nedostaje adekvatna obuka i procena rizika, što može otežati identifikaciju prevara. To može biti dodatno otežano uzmemo li u obzir da je samo 20 odsto ispitanika potvrdilo da njihova kompanija ima sistem za prijavljivanje prevara. Kada je identifikovan počinitelj, treba imati plan za suzbijanje ponavljanje sličnih prevara, uključujući i sistem kaznenih mera, koji je kod nas na osnovu rezulatata istraživanja nedovoljno razvijen”, rekla je Olivera Andrijašević.